Centralna banka BiH (CBBiH) saopštila je da je konvertibilna marka (KM) stabilna i da uživa potpuno povjerenje, čime Banka najbolje doprinosi stabilnosti bankarskog i finansijskog sistema, makroekonomskoj stabilnosti i očuvanju pretpostavki za ekonomski oporavak.\nCentralna banka BiH: KM stabilna i uživa potpuno povjerenje\n“Centralna banka je fokusirana na svoju ključnu ulogu, a to je očuvanje monetarne stabilnosti, te doprinosi finansijskoj stabilnosti u turbulentnim okolnostima izazvanim pandemijom. Stoga nam je od izuzetne važnosti adekvatno upravljanje deviznim rezervama Banke, s akcentom na sigurnosti ulaganja, zbog očuvanja aranžmana valutnog odbora”, ističe se u saopštenju.\n“Višak rezervi na računu kod Centralne banke koji je na raspolaganju bankama bio krajem marta iznosi 2,45 milijardi KM. Svi zajedno dužni smo čuvati vrijednost i likvidnost sredstava koje su naši građani i privreda povjerili bankarskom sistemu. Raspoloživost i vrijednost tih sredstava uslov su našeg opstanka”, ističu iz Centralne banke.\nPrioritet – funkcionisanje međubankarskih poravnanja u platnom sistemu\nNaglašavaju da je najviše što Centralna banka u takvim uslovima može učiniti, u okviru svog mandata, da razmotri smanjenje stope obavezne rezerve, ako se višak rezervi banaka pokaže nedovoljnim za finansiranje javnih programa.\n“Ako se pojavi takva situacija, budite sigurni da ćemo to i učiniti”, kažu iz Centralne banke.\nU saopštenju podsjećaju da Banka redovno snabdijeva komercijalne banke gotovim novcem, u skladu sa zahtjevima, te dodaju da gotovog novca ima dovoljno u opticaju, u šta su se uvjerili i građani, kao i da je evidentno da građani koriste i druge vidove plaćanja.\n“U ovim vanrednim okolnostima, prioriteti su nam obezbijediti potpuno nesmetano funkcionisanje međubankarskih poravnanja u platnom sistemu. Centralna banka u skladu sa Zakonom pruža usluge bankarskog i fiskalnog agenta, te u skladu s tim, po nalogu svojih deponenata, a u skladu sa zaključenim ugovorima, obavlja i poslove inostranog i domaćeg platnog prometa”, kaže se u saopštenju.\nCentralna banka radi u standardnom radnom vremenu za ove vrste poslova i u potpunosti je usklađena sa radom korespondentnih inostranih banaka i platnih sistema i, kako navode, sve zaprimljene naloge deponenata realizovala je u za to predviđenom roku.\n“Centralna banka svoju aktivu nastavlja ulagati samo u najkvalitetnije hartije od vrijednosti zemalja članica Evropske monetarne unije i depozite najkvalitetnijih banaka. Razlog tome je što su ta sredstva garancija sistema valutnog odbora. Stoga, svako kada god poželi može svoje KM zamijeniti za evre i mi mu to garantujemo”, naglašavaju iz Banke.\nDa bi to mogla garantovati, navodi se u saopštenju, Banka mora biti sigurna da će moći povući svoja sredstva kada joj zatrebaju, odnosno kada građani to žele, što je temelj na kojem počiva valutni odbor, ali i stabilnost cijelog finansijskog sistema u BiH više od 20 godina. Iz Centralne banke dodaju da će ova finansijska institucija izvršiti svoj mandat, te da nikada neće odstupiti od principa očuvanja dovoljnih deviznih rezervi koje garantuju monetarnu stabilnost u BiH.


Web dizajn | NB SOFT web solutions\nNB SOFT tim ima veliko iskustvo na polju izrade responsive dizajna od samog početka njegovog nastanka.\nU skladu sa porastom korišćenja smart telefona i naprednih mobilnih uređaja na tržištu, povećavala se potreba sa plasiranjem sadržaja i na mobilne uređaje. Resposnive dizajn vam omogućava da zadržite jedinstven identitet vaše prezentacije na svim uređajima, a da ipak krajnjem korisniku zavisno od vrste uređaja prilagodite sadržaj koji mu nudite.\nOvaj trend ne prestaje, ovaj trend se samo veoma brzo razvija i siguran je pravac za budućnost.\nKoncept resposnive web dizajna se zasniva na tome da je kreiran jedan sajt za različite vrste uređaja, koji se prilagođava različitim veličinama ekrana bez obzira da li je to mobilni telefon, laptop, tablet ili neki drugi prenosivi uređaj.\nOvaj koncept vam omogućava da:\nzadržite idenditet brenda na svim veličinama ekrana\nsmanjite troškove održavanja, jer je sve centralizovano\nvodite računa o navikama korisnika i prilagođenost vašeg sadržaja različitim uređajima\nimate bolju optimizaciju za pretraživače i SEO friendly kod\nNB SOFT tim ima veliko iskustvo na polju izrade responsive dizajna od samog početka njegovog nastanka. Pogledajte našu referentnu listu i sami se uverite u kvalitet naših usluga na ovom polju.\nNapomena: Jednostavnije je i jeftinije da odmah u startu izaberete responsive dizajn nego da postojeći sajt učinite prilagodljivim svim uređajima.\nDobar start je jako važan, zato je pravu odluku potrebno doneti na samom početku. Responsive dizajn nije luksuz, responsive dizajn je postao standard!


Milimir Govedarica, pravobranilac Republike Srpske: Pravobranilac BiH radi protiv Srpske - Glas Srpske\nDarko Momić 27.11.2021 06:02\nPravobranilaštvo Republike Srpske u punom kapacitetu nastavlja svoj rad u zaštiti imovinskih interesa Republike Srpske, prije svega poštujući Ustav Republike Srpske, kaže u intervjuu za “Glas Srpske” pravobranilac Republike Srpske Milimir Govedarica koji je u srijedu na sjednici Narodne skupštine RS ponovo izabran na tu funkciju.\nOn kategorično dodaje da neće postupati po neustavnim odlukama Ustavnog suda BiH, ističući da će se u odnosu na sve sporne odluke postupati po Ustavu BiH i Ustavu Republike Srpske.\nGLAS: Kakav je stav Pravobranilaštva RS u vezi sa posljednjom odlukom Ustavnog suda BiH o Zakonu o šumama i šumskom zemljištu?\nGOVEDARICA: Ustavni sud BiH se tom odlukom, suprotno Ustavu BiH i Ustavu Srpske, postavlja kao nadređeni svim zakonodavnim tijelima u BiH upućujući ih koji će zakon donijeti, kojim redom i sa kakvim sadržajem. Time pokušava bez ustavnog osnova pribaviti nadležnosti Bosni i Hercegovini, a umanjiti imovinska prava entitetima kojim je dato da suvereno odlučuju o tim pravima. Ustavni sud BiH, kršeći Ustav BiH, zanemaruje čak i sopstvene odluke kao što je Odluka U-5/98 kojom je potvrdio da je Republika Srpska nadležna da uređuje imovinske i obligacione odnose, čime devastira cjelokupni ustavni poredak BiH i stavlja se u ulogu stvaraoca Ustava, a ne tumača njegovih normi.\nGLAS: Kako komentarišete to što je Ustavni sud BiH zaključio da Republika Srpska jedina ne može biti titular šume i šumskog zemljišta, a svi drugi mogu?\nGOVEDARICA: Tom odlukom grubo je narušen cjelokupni ustavni sistem BiH i povrijeđena prava RS. Ustavom Srpske kao sastavnim dijelom ustavne strukture BiH jasno je propisano da su svojinski i obligacioni odnosi, kao i zaštita svih oblika svojine u isključivoj nadležnosti Republike Srpske. To je 1996. godine ustanovila i Venecijanska komisija.\nGLAS: Da li ste zaprimili tužbu Pravobranilaštva BiH u vezi sa ŠG “Birač” Vlasenica i koji je Vaš stav o postupanju pravobranioca BiH iz reda srpskog naroda Mlađena Mandića u ovom, ali i nekim drugim predmetima?\nGOVEDARICA: Zaprimili smo tu tužbu koja se odnosi na nepokretnosti, odnosno šumu i šumsko zemljište, pašnjake, vodna dobra itd. upisane kao svojina Republike Srpske. Ta tužba, koju je, nažalost, potpisao pravobranilac BiH iz reda srpskog naroda je neosnovana, neustavna, nezakonita i predstavlja još jedan pokušaj oduzimanja ustavne imovinske nadležnosti RS. Pravobranilac BiH iz reda srpskog naroda dao je svoju saglasnost na tu tužbu, što je protiv interesa Republike Srpske.\nGLAS: Član Kolegijuma Predstavničkog doma BiH Denis Zvizdić uputio je nedavno inicijativu za usvajanje zakona o načinu korišćenja i raspolaganja vojnom imovinom. Kako to komentarišete?\nGOVEDARICA: Pravobranilaštvo RS nije dalo pozitivno mišljenje zato što je ta inicijativa protivustavna, zadire u suverenitet RS i predstavlja ponovni pokušaj prenošenja nadležnosti. Svjesni smo da postoji stalna želja i htijenje zvaničnog Sarajeva da se imovina knjiži na lokalne zajednice, treća lica ili na bilo koga drugog, osim na Republiku Srpsku, ali to neće proći. Meni lično je neshvatljivo da pojedini poslanici iz Srpske u Parlamentu BiH glasaju suprotno mišljenju institucija i interesima Republike Srpske.\nKolegijum i konsenzus\nGLAS: Na koji način u Pravobranilaštvu BiH može da bude spriječeno donošenje štetnih odluka po Republiku Srpsku?\nGOVEDARICA: Sve odluke obavezno se moraju donijeti konsenzusom Kolegijuma Pravobranilaštva BiH. Član Kolegijuma Pravobranilaštva BiH iz reda srpskog naroda ne samo da nije bio protiv donošenja odluka štetnih po interese Srpske već je potpisao tužbe i zahtjeve u ime BiH o pitanju nepokretnosti na teritoriji Republike Srpske u korist BiH.


Regionalni sajam preduzetnica za osnaživanje poslovanja u Evropi i Aziji – Razvojni centar općine Kakanj\nVirtuelni regionalni sajam preduzetnica okupit će od 27. do 29. aprila stotine malih preduzeća i preduzetnica, uključujući 15 kompanija iz BiH koje vode žene, kao i globalnih firmi i investitora iz Evrope i centralne Azije.\nSajam će biti prilika za predstavljanje poslovnih poduhvata, stvaranje biznis planova i širenje tržišta i profita za preduzeća čije su vlasnice žene.\nTrenutno dostupni podaci pokazuju da 71 posto preduzetnica u BiH smatra da je pandemija veoma negativno utjecala na njihovo poslovanje i prihode. Zbog razarajućeg utjecaja COVID-19 u regiji, jedna četvrtina samozaposlenih žena ostala je bez posla.\nU odgovoru na tu situaciju, sajam će povezati preduzetnice sa domaćim i stranim preduzećima, investitorima i mentorima, kako bi im pomogli u unapređivanju njihovih marketinških ideja i poslovanja. Petnaest preduzetnica iz šest gradova BiH i osam sektora (IKT, turizam, zdravstvo, odjeća, hrana, poljoprivreda, mediji, arhitektura) učestvovat će u događaju, zajedno sa šest mentora i partnera.\nRegionalna direktorica UN Women za Evropu i centralnu Aziju Alia El-Yassir izjavila je da je COVID-19 imao nesrazmjeran utjecaj na preduzetnice jer mikro, mala i srednja preduzeća koja vode žene, u odnosu na ona koja vode muškarci, imaju veću vjerovatnoću da djeluju u sektorima sa nižim maržama profita ili u sektorima na koje najviše utječu ograničenja uvedenih mjera.\n“Podrška sigurnom prihodu za žene, dostojanstvenom radu i finansijskoj samostalnosti ključni je prioritet za UN Women”, rekla je El-Yassir.\nTokom sajma, bit će organizirano šest radionica za zajedničko stvaranje na teme poput brendiranja i marketinga, crowdfundinga, e-trgovine, i predstavljanja investitorima.\nNakon sajma preduzetnice će dobiti profesionalnu obuku za razvijanje i usavršavanje poslovanja, za vlastite poslovne planove i ideje o proizvodima.\nViše od 23 sektora će biti zastupljena na sajmu koji finansira vlada Japana.\nOtvaranje sajma će biti prenošeno uživo na Facebook stranici UN Women Evropa i centralna Azija, najavljeno je iz UN Women.


Dačić: U budućoj vladi Kancelarija za vere | MEĐUNARODNI RADIO SRBIJA Skip to main content\nYou are hereNaslovna » Dačić: U budućoj vladi Kancelarija za vere\nPet, 20/07/2012 - 13:32 -- MRS\nMandatar Ivica Dačić najavio je, posle razgovora sa predstavnicima verskih zajednica, da će u novoj vladi biti formirana Kancelarija za vere. Dačić je istakao da je njegov kabinet zainteresovan da neguje međureligijsku toleranciju i da je, shodno tome, zainteresovan da postoji međureligijski savet koji bi okupio predstavnike svih vera. On je objasnio da u društvu postoji opšta tendencija smanjenja ministarstava, što vodi ka spajanju određenih nadležnosti. „Imajući u vidu važnost ove oblasti, dogovoreno je da bude formirana državna kancelarija, kojoj pitanje vera neće biti sporedna stvar u okviru nekog minsitarstva, već spona vlade i veskih zajednica“, precizirao je Dačić. U Kancelariji vera treba da budu uposleni ljudi koji pripadaju svim verskim zajednicama i znaju problematiku, rekao je Dačić, naglasivši da nije reč o raspodeli plena, već o pitanju dobrog funkcionisana države. O tome ko će biti na čelu Kancelarije dogovorićemo sa verskim zajednicama, dodao je mandatar. Prema njegovim rečima, verske zajednice treba da budu uključene u celokupni društveni dijalog. To se, kako je istakao Dačić, tiče i spornih pitanja iz prošlosti, od restitucije do problema koji su postojali u nekim segmentima u sprovođenju verskog obrazovanja, pitanja statusa sveštenika, odnosno njihovog penzionog i socijalnog osiguranja, pa do pitanja nasilja i bezbednosti koje se u nekim delovima zemlje vrši prema pripadnicima drugih religija, odnosno verskim objektima. Opredeljenje Vlade jeste da neguje međureligijsku toleranciju i da sve razlike u pogledu političkog stava i nacionalne pripadnosti budu faktor jačine Srbije, a ne podela, poručio je Dačić. Sastanku su, pored ostalih, prisustvovali vladika bački Irinej, muftija islamske zajednice u Srbiji Muhamed Jusufspahić i beogradski nadbiskup Stanislav Hočevar.\nAutor Senka Kuder\n10 : 57 - Mediji: Milione iz "Galenike" traže u Švajcarskoj 10 : 54 - Irak: U seriji eskplozija poginulo 35, povređeno 139 osoba 10 : 53 - Bačević: Vestervele dolazi sa dobrim namerama 10 : 05 - Inauguracija Vujanovića uz bojkot i protest opozicije 09 : 53 - Skupština Vojvodine o Deklaraciji 09 : 07 - Sirijska vojska ušla u uporište pobunjenika 09 : 03 - Predsednik Nikolić se sastao sa Vesterveleom još...


Komšić: Ambasadori izneli neke predloge i ništa više\nTanjug 20. septembra 2019. 15:27\nSARAJEVO – Ambasadori pet najuticajnijih zapadnih država, akreditovani u BiH, sastali su se danas u Sarajevu s članovima Predsedništva BiH u nastojanju da svojim angažovanjem deblokiraju proces uspostavljanja vlasti u toj državi, koji je blokiran već gotovo godinu dana, ali za sada nisu postigli nikakav rezultat, javila je HINA.\nČlanovi Predsedništva BiH Željko Komšić, Šefik Džaferović i Milorad Dodik sastali su se, kako se navodi, sa ambasadorima SAD, Velike Britanije, Nemačke, Francuske i Italije, pre održavanja redovne sednice državnog vrha na kojoj nije bilo reči o formiranju Saveta ministaara BiH.\nHrvatski član Predsedništva BiH, Željko Komšić, koji je u najviše državno telo izabran glasovima Bošnjaka, rekao je novinarima da za sada „nema nikakvih pomaka“ u razgovorima sa amasadorskom “petorkom”, kao I da oni nisu vršili nikakav pritisak, već izneli samo “neke predloge”.\n„Nema ništa konkretno. Na nama je da vidimo kako izaći iz ove situacije“, kazao je Komšić potvrdivši da su stavovi trojice političkih lidera ostali na istim pozicijama, pođednako udaljenim kao i do sada.\nPotvrdio je i da će tročlano Prededništvo 8. oktobra putovati u Beogradu, gde će biti održana trilaterala na vrhu BiH-Srbija-Turska.\nTo će, dodaje se, biti ujedono i prvo zajedničko putovanje van BiH trojice članova Predsedništva.\nPodseća se da su Opšti izbori u BiH održani 8. oktobra prošle godine i da do danas nije formiran Savet ministara, kao ni vlada Federacije BiH.\nNavodi se da je blokada formiranja institucija na državnom niovu rezultat spora između Stranke demokratske akcije (SDA), Bakira Izetbegovića I Saveza nezavisnih socijaldemokrata (SNSD), Milorada Dodika, o pitanju sprovođenja reformi s ciljem pristupanja BiH članstvu u NATO.\nU analizi HINE se navodi da Izetbegovićeva SDA na tome insistira, a da se Dodikov SNSD odlučno protivi svakom približavanju NATO-u, pozivajući se na rezoluciju parlamenta Republike Srpske iz 2017. godine kojom se traži „vojna neutralnost“ po uzoru na Srbiju.\nNavodi se da nova vlada Federacije BiH pak nije formirana jer SDA ne želi da pristane na zahteve HDZ BiH, koju predvodi Dragan Čović, vezane za reformu izbornog zakonodavstva, odnosno ugradnju mehanizama kojima bi se ubuduće sprečilo preglasavanje hrvatskog biračkog tela, posebice pri biranju člana Predsedništva BiH.\nIako su Izebegović, Dodik I Čović lideri ključnih političkih stranaka koje su dobile najveće poverenje birača na prošlogodišnjim izborima, početkom avgusta oni su potpisali sporazum kojim su potvrdili spremnost na saradnju kada je reč o formiranju Saveta ministara, ali do danas taj sporazum nije sproveden.\nU međuvremenu, navodi hrvatska agencija, su izbili novi sukobi, podstaknuti deklaracijom koju je prošle sedmice usvojio kongres SDA, a kojom se poziva na uspostavljanje BiH kao republike.\nSNSD i HDZ BiH takav su politički projekt proglasili štetnim i opasnim, optužujući SDA da zagovara neprihvatljive promene Dejtonskog sporazuma.


Neodgovoran odnos Op?ine Novi Grad prema projektu sarajevske zaobilaznice\nStranka demokratske akcije (SDA) smatra da je odnos Op?ine Novi Grad i Socijaldemokratske partije BiH (SDPBiH), koja ve? deset godina obnaša vlast u ovoj op?ini, prema projektu sarajevske zaobilaznice potpuno neodgovoran i neprihvatljiv\nStranka demokratske akcije (SDA) smatra da je odnos Op?ine Novi Grad i Socijaldemokratske partije BiH (SDPBiH), koja ve? deset godina obnaša vlast u ovoj op?ini, prema projektu sarajevske zaobilaznice potpuno neodgovoran i neprihvatljiv.\nNaime, Vlada FBiH je osigurala stabilnu finansijsku konstrukciju za izgradnju jednog od najve?ih infrastrukturnih projekata u Bosni i Hercegovini, ali su radovi usporeni jer nadležne službe u Op?ini Novi Grad ve? godinama nisu u stanju razriješiti imovinsko-pravne odnose i donijeti plan za eksproprijaciju zemljišta.\nIako je Služba za imovinsko-pravne, geodetske poslove i katastar nekretnina Op?ine Novi Grad na zahtjev JP Direkcija za ceste FBiH, još 14. novembra 2006. godine zapo?ela aktivnosti za potpunu eksproprijaciju nekretnina na dijelu lokaliteta Jošanica – Butile, do danas taj posao nije završen.\nNapominjemo, sarajevska zaobilaznica se gradi od novca me?unarodnih banaka i procedura je takva da se novac ispla?uje mjese?no prema ura?enom poslu. Bez op?inskog rješenja za eksproprijaciju zemljišta, Vlada Sarajevskog kantona ne može uplatiti potrebna sredstva za gradnju, a izvo?a?i radova ne mogu dobiti gra?evinsku dozvolu.


Odnosi SRB i Poljske prijateljski, ekonomska saradnja priori\nTanjug 11. juna 2021. 15:57\nVARŠAVA – Jačanje ekonomske saradnje prioritet je u razvoju bilateralnih odnosa Srbije i Poljske, izjavio je danas ministar spoljnih poslova Nikola Selaković i istakao da su odnosi između dve države i dva naroda „veoma dobri i prijateljski“ i da Poljska pruža principijelnu podršku Srbiji na njenom evropskom putu.\n„Na formalnoj osnovi naši odnosi traju duže od 100 godina, ali kada je reč o istorijskim vezama traju i mnogo duže“, rekao je Selaković novinarima iz Srbije u Varšavi posle sastanka sa ministrom za evropske poslove u Kancelariji premijera Poljske Konradom Šimanjskim čime je završio dvodnevnu posetu toj zemlji.\nŠef srpske diplomatije je kazao da je nedopustivo što ministar spoljnih poslova Srbije nije bio u bilateralnoj poseti Poljskoj duže od 10 godina ističući da je ponosan jer je sa poljskim ministrom inostranih poslova Zbignjevom Rauom imao „sadržajne i veoma dobre razgovore“, kao i sa ministrom Konradom Šimanjskim.\nSelaković je izrazio zadovoljstvo što je sa kolegom Rauom potpisao Memoranduma o razumevanju između Ministrastva spoljnih poslova Srbije i Ministarstva inostranih poslova Poljske , kao i Program saradnje na polju kulture, obrazovanja i nauke za period 2021-2024.godine naglasivši da su to dva veoma važna akta.\n„Ovo je samo početak naših dobrih sastanaka. Na sastanku sa ministrom Rauom smo dogovorili njegovu uzvratnu posetu koju planiramo sredinom oktobra i dobili uveravanja da bi nekoliko nedelja nakon toga Srbiju mogao da poseti i predsednik Andžej Duda“, rekao je Selaković.\nNaglasio je da je razvoj ekonomske saradnje prioritet u razvoju bilateralnih odnosa dve zemlje navodeći da je u 2020.godini ekonomska razmena između Srbije i Poljske iznosila 1,328 milijardu evra, a da je u prva četiri meseca ove godine premašila 531 milion evra.\n„U ovoj godini imaćemo veći obim spoljnotrgovinske razmene nego u prošloj godini, sa sigurnim putem stalnog i kontinuiranog rasta“, uveren je Selaković.\nDodao je da je sa poljskim kolegama razgovarao i o evropskim integracijama Srbije i da im je zahvalio na stalnoj i principijelnoj podršci Poljske politici proširenja, ali i pružanja pomoći Srbiji na evropskom putu.\n„Uveren sam da ćemo u narednim mesecima uspeti da valorizujemo ono što su obećanja kroz konkretne projekte naše bilaterane saradnje, naravno i na planu evropskih integracija“, rekao je Selaković.\nNa pitanje šta Srbija može da nauči od Poljske u procesu evropskih integracija, Selaković je kazao da možemo da pokušamo da uradimo ono što su uradili Poljaci koji su, kako kaže, svoj BDP u poslednjih 30 godina, od perioda tranzicije početkom devedesetih godina do danas, povećali za pet puta.\nMinistar je rekao da su u razgovorima poljski zvaničnici odali veliko priznanje politici Vlade Srbije i predsednika Srbije Aleksandra Vučića, naročito na polju ekonomskih reformi ističući da je to doprinelo velikom interesovanju poljskih privrednika da nastavu da ulažu u Srbiju.\n„Uveren sam da će tokom posete predsednika Dude biti održan i biznis forum, a nadam se da će pre toga, prilikom posete ministra Raua, biti otvorena Poljska agencija za ekonomski razvoj, koja bi imala regionalno sedište u Beogradu“, naveo je Selaković.


Kako lakše do para Evropskog socijalnog fonda?\nU Novom Sadu je krajem decembra održan onlajn stručni sastanak u organizaciji udruženja “Podrška održivim zajednicama”. Sastanak je deo projekta koji podržava Fondacija za otvoreno društvo, koji ima za cilj da otvori temu Evropskih strukturnih fondova, sa fokusom na Evropskom socijalnom fondu.\nEvropski socijalni fond je jedan od najvažnijih finansijskih instrumenta koji pruža podršku u zapošljavanju, osnaživanju marginalizovanih zajednica, podršku populaciji mladih, siromašnima, javnom zdravlju, podrška je socijalnoj koheziji. Svi prioriteti iz Evropskog socijalnog fonda uklapaju se u strateške ciljeve Republike Srbije.\nU Srbiji tema Evropskog socijalnog fonda nije u velikoj meri bila zastupljena, i očekuje se da Republika Srbija aktivnije pristupi pripremama za efikasno upravljanje Evropskim socijalnim fondom, onda kada postane punopravan član EU, ili ranije kako se to često može naći u medijima.\nNa sastanku su učestvovali eminentni stručnjaci koji se ovom temom bave u Srbiji, Madjarskoj, Slovačkoj i predstavnici EU. Cilj je bio da se ukaže na glavne “zadatke” koji su pred Srbijom kako bi se ispunili ključni kriterijumi, posebno oni kriterijumi koji se tiču vladavine prava, finansijskih politika i osnaživanje upravljačkih tela, kao i jačanje kapaciteta drugih partnerskih institucija i organizacija, uključujući ne-vladine organizacije koje će realizovati buduće projekte na terenu.\nNa sastanku je promovisana i metodologija jednakosti I ravnopravnosti koju su razvili eksperti udruženja “Podrška održivim zajednicama” a koja će pomoći nadležnim resornim telima koje će razvijati operativne planove, da sve zajednice u Srbiji budu adekvatno zastupljene u finansiranju i realizaciji projekata i programa.\nINFO 24 / RTV / Foto: europa.eu\nTags: evrointegracije, Evropski socijalni fond\nRadovi na delu magistralnog toplovoda na području toplane „Banovo brdo”\nUzmi račun i pobedi 2020 – drugi krug počinje 23. januara


Radio TV Stara Pazova - ODBOJKA: Kadetkinje reprezentacije Srbije na pripremama u Staroj Pazovi\nODBOJKA: Kadetkinje reprezentacije Srbije na pripremama u Staroj Pazovi\nKadetska reprezentacija Srbije ovih dana se u Staroj Pazovi sprema za Balkanijadu, koja se održava od 20. do 24. avgusta u Bosni i Hercegovini.\nSelektor Jovo Caković će od 18 izabrati 12 odbojkašica, koje dolaze iz odbojkaških centara Srbije. Ovo je generacija 2004. – 2005. godište, koja je već odigrala svoju Balkanijadu osvojivši drugo mesto.\nIzazov je sada igrati sa dve godine starijom generacijom, rekao je selektor. Predstojeća Balkanijada će da posluži kao priprema za sve ono, od što ovu generaciju očekuje u narednim godinama a to su kvalifikacije za Evropsko prvenstvo, od čega zavisi Olimpijskih festival mladih, ali i Svetsko prvenstvo.


OD PUŠKE DO GRANATE - Svaki peti građanin BiH posjeduje nelegalno oružje!? | Trebinje Live\nOD PUŠKE DO GRANATE - Svaki peti građanin BiH posjeduje nelegalno oružje!?\nStotine komada raznog oružja i velika količina metaka, mina, bombi, eksploziva pa čak i granata bili su u arsenalu naoružanja kojim su građani raspolagali do prošle godine, kada je postao plijen policijskih agencija, piše "Glas Srpske".\nO velikoj količini oružja i municije koju posjeduju građani svjedoči izvještaj o radu Koordinacionog odbora za kontrolu malog i lakog naoružanja u BiH za 2016. godinu, koji je potpisao ministar bezbjednosti BiH Dragan Mektić.\nPodaci iz tog dokumenta idu u prilog procjenama da stanovništvo raspolaže sa oko 750.000 komada oružja zaostalog iz rata i da svaki peti građanin ima nelegalno oružje.\nZvanična statistika iz izvještaja pokazuje da je lani zaplijenjeno više stotina komada oružja i na hiljade komada raznih vrsta municije i minsko-eksplozivnih sredstava.\nMUP-u RS je, prema tim podacima, kroz redovne aktivnosti predato 390 komada oružja, 2.648 komada municije i eksplozivnih sredstava, dok je federalni MUP u 27 slučajeva oduzeo 27 komada oružja, 15 komada minsko-ekslozivnih sredstava, 4.605 komada municije i 1,9 kilograma eksploziva.\nOružje i municiju prikupljala su i kantonalna ministarstva unutrašnjih poslova, a najviše municije je predato u Posavskom kantonu - 12.091 komad. Na istom području je kroz kampanje i redovne akcije predata i jedna zolja.\nZanimljive rezultate prijavila je i Agencija za istrage i zaštitu (SIPA) BiH, čiji su pripadnici sproveli pet operativnih akcija.\n- U okviru njih je privremeno oduzeto 37 komada oružja, 3.259 komada metaka, 19 bombi, šest mina, deset kilograma eksploziva, 100 kilograma žive, tri tromblona i jedna granata - navedeno je u izvještaju Koordinacionog odbora za kontrolu malog i lakog naoružanja.\nMektić je naveo da su predstavnici institucija i njihovi partneri i prošle godine kroz radionice i druge aktivnosti ukazivali na potrebu podizanja svijesti građana o veličini problema nelegalnog oružja i minsko-ekslozivnih sredstava.\n- Ministarstva unutrašnjih poslova na svim nivoima sprovodila su aktivnosti usmjerene ka smanjenju nelegalnog naoružanja i municije u posjedu građana, a sve s ciljem podizanja svijesti o negativnim stranama te pojave. Zbog toga je građanima data mogućnost dobrovoljnog predavanja oružja policijskim agencijama - naveo je Mektić.\nU izvještaju je navedeno da je lani u BiH uništeno 4.969.700 komada municije i minsko-eksplozivnih sredstava, te 788 komada oružja i 9,2 kilograma eksploziva. Najviše uništene municije odnosi se na Ministarstvo odbrane BiH.\nDio ukupne količine uništen je u julu prošle godine u okviru obilježavanja Međunarodnog dana uništavanja oružja.\n390 komada oružja\n2.648 komada municije i minsko-eksplozivnih sredstava\n27 komada oružja\n4.605 komada municije\n15 komada minsko-eksplozivnih sredstava\n1,9 kilograma eksploziva\n37 komada oružja\n10 kilograma eksploziva\n100 kilograma žive


Prvi sertifikati menadžerima i vozačima | Privredna komora Crne Gore\nPrvi sertifikati menadžerima i vozačima\nPrvi sertifikati menadžerima i vozačima koji je izdao Centar za edukaciju u drumskom saobraćaju uručeni su na sjednici Grupacije za prevoz putnika i tereta u drumskom saobraćaju Privredne komore Crne Gore, 12. marta 2018. godine.\nSlavko Pajović, Plan B, ukazao je na problem deficita mladog kadra u teretnom saobraćaju. Prema njegovim riječima, jako je dobro što se ide u edukaciju mladih vozača ali je istakao problem što oni često mijenjaju poslodavca. Prevoznik Željko Mugoša je ukazao da iz škole vozači izlaze sa B kategorijom a da im za sticanje potrebnih D ili E kategorije treba od sedam do 10 godina. Rajković mu je na to odgovorio da završetkom školskog programa „Vozač motornog vozila“ mladi stiču C kategoriju. Vukosav Marjanović, Markoturs Pljevlja, ukazao je da su pored vozača deficitarni i automehaničari i auto elektroničari. Ilija Radojević je rekao da je potrebno akcenat staviti na prekvalifikacije i obrazovanje odraslih da bi se riješio problem nedostajućeg kadra.\nTokom 2017. godine intenzivno se radilo na važnim infrastrukturnim projektima koji će značajno unaprijediti ovu privrednu granu. Svakako je najvažnija izgradnja glavne dionice auto puta gdje su realizovani radovi u vrijednosti 176,3 miliona eura na kojima je bilo angažovano 79 domaćih preduzeća i 19 inostranih.\nRukovodilac Sektora za pravne i opšte poslove Mitar Bajčeta je predstavio Zakon o Privrednoj komori. Riječ je o aktu koji afirmiše značaj i rad najstarije poslovne asocijacije u uslovima znatno izmijenjenih društveno ekonomskih okolnosti u odnosu na prije 20 godina kada je usvojen prethodni zakon o Komori. Zakonom su posebno istaknuti ciljevi Komore, prije svega zastupanje i ostvarivanje zajedničkih interesa njenih članica, odnosno cjelokupne crnogorske privrede. Saradnja Komore i državnih organa u vezi sa pitanjima od interesa za privredu je podignuta na veći nivo. Komora predlaže Vladi Crne Gore mjere ekonomske politike i na sjednicama njenih organa pri razmatranju ovih mjera učestvuju predstavnici Vlade. Obaveza je Komore da nadležnom ministarstvu dostavlja mišljenje na propise od značaja za privredu. Jednom godišnje upućuje Vladi analizu poslovanja privrede i primjene propisa od značaja za privredu.


Autor: Ivana Žanić\nZa 9. septembar 2021. godine na dečijem odeljenju biblioteke „Dositej Novaković“ u Negotinu bila je zakazana promocija knjige Veselina Šljivančanina „Ovo je moja zemlja ovde ja komandujem“. Iako biblioteka na kraju nije dozvolila promovisanje Šljivančaninove knjige u svojim prostorijama, i dalje ostaje pitanje da li je ratnim zločincima mesto u javnom prostoru, odnosno u ustanovama kulture u kojima pred mnogobrojnom publikom predstavljaju svoja dela u kojima se, u većini slučajeva, negiraju utvrđene činjenice o događajima iz ratova 90-tih.\nDa bismo odgovorili na ovo pitanje prvo je potrebno da se podsetimo ko je Veselin Šljivančanin. Šljivančanin je tokom rata u Hrvatskoj bio major Jugoslovenske narodne armije i oficir za bezbednost 1. gardijske motorizovane brigade i Operativne grupe Jug. U predmetu koji je poznat kao „Vukovarska bolnica“ Šljivančanin je zajedno sa Miletom Mrkšićem i Miroslavom Radićem pred Haškim tribunalom optužen za učestvovanje u udruženom zločinačkom poduhvatu čiji je cilj bio progon Hrvata i drugih nesrba koji su se, nakon pada Vukovara, nalazili u vukovarskoj bolnici. Šljivačanin je 2003. godine uhapšen u svom stanu u Beogradu i isporučen Haškom tribunalu, a pravosnažna presuda je doneta 2009. godine. Nakon preispitivanja presude 2010. godine mu je izrečena kazna zatvora od 10 godina za pomaganje i podržavanje ubistva 194 ratna zarobljenika na poljoprivrednom dobru Ovčara. U presudi se navodi da je Šljivančanin povukao JNA sa Ovčare, a zarobljenike prepustio teritorijalnoj odbrani i paravojnim formacijama, iako je mogao da predvidi da će oni biti ubijeni.\nOd 2011. godine se nalazi na slobodi i živi u Srbiji. Pored obaveza koje ima kao član Glavnog odbora vladajuće Srpske napredne stranke, uglavnom se bavi pisanjem, objavljivanje i promocijom knjiga u javnom prostoru u ustanovama kulture u Srbiji. Veoma je plodan pisan te je za nekoliko godina objavio knjige naziva „Branio sam istinu“, „Sine budi čovek“, „Med i žuč“, „U službi otadžbine“ i poslednju u nizu „Ovo je moja zemlja, ovde ja komandujem“. U svojim delima je, kako sam navodi, opisao teške zatvorske dane, borbu da dokaže istinu pred neprijateljski nastrojenim sudom, ali i da „raskrinka“ ponašanja drugih optuženika u zatvoru.\nVeselin Šljivančanin nije jedini koji je nakon vremena provedenog u zatvoru za počinjene ratne zločine otpočeo svoju novu karijeru. Međutim, čini se da je on jedan od aktivnijih u promociji svojih dela. Od 2012. godine do danas imao organizovanih oko 30 promocija knjiga širom Srbije i to uglavnom u bibliotekama i Domovima kulture. Tako je javnost u Beogradu, Užicu, Nišu, Subotici, Kruševcu, Ivanjici, Krupnju, Aleksincu, Pirotu, Brusu, Ljuboviji, Šidu, Vrnjačkoj banji, Bogatiću, Vladičinom Hanu, Krupnju, Ćupriji i mnogim drugim mestima imala priliku da sluša o Šljivančaninovom viđenju događaja u Vukovaru i generalno o ratovima na prostoru bivše Jugoslavije. Njegovi stavovi se podudaraju sa većinskim narativom u Srbiji – da su se Srbi tokom ratova samo branili, da su oni žrtve zavere međunarodne zajednice i da presude Haškog tribunala ne znače ništa jer je taj sud osnovan da bi sudio samo jednoj strani. Zapravo, Veselin Šljivančanin u svojim knjigama samo prenosi stav većine u Srbiji koji se ne menja već nekoliko decenija. Za to ima podršku vladajuće stranke koja mu omogućava da nastupa širom države u ustanovama kulture. Mesta na kojima bi po prirodi stvari trebalo da se razgovara o naučim i kulturnim delima su postala mesta za promociju ratnih zločinaca, širenje nacionalizma i velikosrpskih ideja. Sigurnost u nastupima kao i učestalost Šljivančaninovog pojavljivanja u javnosti, kao i drugih osuđenih ratnih zločinaca, odaje utisak normalnosti takve pojave. Vidimo da su domovi kulture, televizije sa nacionalnom frekvencijom i većina novina oruđa u njihovim rukama. Tu nema mesta za razgovor, debatu i razmenu mišljenja gde bi se čulo o sudski utvrđenim činjenicama, pričama žrtava i članova njihovih porodica i neophodnosti da se konačno posle skoro 30 godina odgovorni za zločine optuže i osude. Jednostavno, u srpskom društvu je sve podređeno održavanju slike bezgrešnosti rukovodstva Srbije i isključive odgovornosti drugih. Koliko god da su mnogobrojne presude Haškog tribunala u kojima se nalaze činjenice o događajima tokom ratova lako dostupne javnosti jačina nacionalističkih narativa koje su promovisane u javnim prostorima i na televiziji su jači jer oni imaju podršku političara na vlasti, medija i čitavog državnog aparata.\nVeselin Šljivančanin je odabrao adekvatan naslov za svoju knjigu „Ovo je moja zemlja, ovde ja komandujem“. Jer zaista, u Srbiji komanduju Šljivančanin i grupa ljudi koja je na vlasti a koja je najodgovornije za ratove 90-tih. Oni nas drže podalje od bilo kakvog suočavanja sa odgovornošću, izgradnjom dobrosusedskih odnosa sa državama u regionu i poštovanjem vladavine prava i ljudskih prava. Od završetka ratova je prošlo skoro 30 godina, a čini se da smo nikad dalje od toga da osudimo zločine i izopštimo zločince iz javnog života.\nIvana Žanić je pravnica koja je masterirala na temi komandne odgovornosti u jurisprudenciji međunarodnih tribunala. Poslednjih godina se bavi temom procesuiranja seksualnog nasilja u ratu. Izvršna je direktorka Fonda za humanitarno pravo.


Inzko: To nisu predstavnici entiteta nego države BiH | Starmo\nNaslovnica Politika Inzko: To nisu predstavnici entiteta nego države BiH\nInzko: To nisu predstavnici entiteta nego države BiH\nSarajevo — Valentin Inzko, visoki predstavnik dao je komentar o prisustvu zvaničnika sa državnog nivoa na skupu održanom 20. februara 2020. u Administrativnom centru Vlade RS u Istočnom Sarajevu, u organizaciji Milorada Dodika.\n“Taj skup se de facto ticao provođenja politike Republike Srpske vezane za blokiranje procesa odlučivanja u državnim institucijama. Prisustvo na tom sastanku je neprihvatljivo, jer ono de facto pokazuje spremnost na učešće u blokiranju donošenja odluka u institucijama na državnom nivou.\nOno također ozbiljno dovodi u pitanje profesionalni, moralni i lični integritet učesnika i percepciju nezavisnosti institucija koje oni predstavljaju. Čelnici nezavisnih institucija zakonski su obavezni da osiguraju nezavisnost tih institucija od političkog uticaja, i da se suzdrže od svakog djelovanja koje bi moglo ugroziti instituciju koju predstavljaju ili pak njenu nezavisnost.\nPodsjetio bih da državni zvaničnici u institucijama BiH koji su izabrani i imenovani sa teritorije entiteta nisu predstavnici entiteta nego države BiH. U skladu sa Aneksom 4. Općeg okvirnog sporazuma za mir u BiH (Ustav BiH), državne institucije i državni zvaničnici vrše svoje dužnosti u skladu sa Ustavom BiH i odlukama institucija BiH, a ne entiteta.\nPonovio bih još jednom da državni zvaničnici koji su prisustvovali skupu održanom 20. februara 2020. u Istočnom Sarajevu, kao i svi drugi državni zvaničnici, imaju odgovornost da strogo poštuju Ustav BiH i zakon i da su dužni osigurati puno i nesmetano funkcioniranje državnih institucija, uključujući i brz proces odlučivanja”, naveo je Inzko, prenosi Novinska agencija Patria.


Otvorena škola fudbala “FK Rad Barajevo” - Utakmica.rs\n24.07.2014. 14:36 Aleksandar Ilić\nOtvorena škola fudbala “FK Rad Barajevo”\nPo ideji dva bivša igrača FK Rad a uz saglasnost direktora i omladinske škole našeg kluba u Barajevu osnovana škola fudbala FK ” Rad Barajevo”.\nTreneri Igor Marković i Bojan Petrović su bivši učenici omladinske škole ” Deda Mlađa Mitrović”, gde su prošli sve selekcije i debitovali za prvi tim. Danas poseduju ” B licencu” Fudbalskog saveza Srbije i u jednoj novoj ulozi pokušaće da deci usade ljubav prema fudbalskoj igri, osnovne tehničke elemente, sportsko ponašanje i ukažu šta prestavlja FK Rad za Beograd i Srbiju.\nTreneri Bojan Petrović, Filip Tomašević i Igor Marković sa polaznicima škole fudbala\nŠkola je zvanično počela sa radom 12. jula i za sada broji između 50 – 60 članova, godišta 2003, 04, 05, 06, kao i 2001 i 02. Treninzi su organizovani tri puta nedeljno: ponedeljkom, sredom i petkom. Najtalentovanija deca dobiće priliku da nastave sa treninzima i razvojem u FK Rad, dok dečaci koji trenutno nisu u prvom planu u našem klubu moći će utakmice da igraju sa drugarima iz Barajeva.\nPozivamo svu zainteresovanu decu sa ove teritorije grada i okoline, kao i njihove roditelje koji nisu u mogućnosti da dolaze svakodnevno na Banjicu, počnu sa treninzima u školi fudbala FK ” Rad Barajevo”.\nZa sve ostale informacije obratititi se na telefone 066 188 478 i 060 0101 241\nStranica učitana za 0.140610 sekundi.


Velnes centar na termalnom izvoru "Limun banja" | Sokobanja 1\nPromovišući svoje nove-stare adute, poput čistog vazduha i netaknute prirode i sa posebnim akcentom na novoizgrađeni akvapark, Sokobanja je na 34. sajmu turizma u Beogradu nastupila pod sloganom "Zdravo mesto za zdrave investicije".\nNovoizgrađeni akva park, kulturno-istorijsko nasleđe, zdrava hrana, veliki broj uređenih izletišta od kojih se neka na samo par minuta od centra grada, Bovansko jezero i brojne plaže na reci Moravici, kulturno-sportske manifestacije kao i sve atraktivniji noćni provod, ono je što u Sokobanju svake godine dovodi na desetine hiljada turista.\nZa sezonu 2012. pripremljen je niz novih programa namenjenih različitim grupama posetilaca: slana soba – haloterapija i Mary Cohr salon lepote u Specijalnoj bolnici "Sokobanja", atraktivni wellness programi u autentičnom zdanju turskog "Amama" u centru grada, organizovane ture turističkim vozom do podnožja planine Rtanj kao i organizovani izleti do Bovanskog jezera i drugih atraktivnih lokacija u okolini Sokobanje. Posebnu atraktivnost predstavljaće i objekat sa predviđenim wellness sadržajima kompanije "Voda Sinđelić-RUC Ždrelo" koji se gradi na poznatom sokobanjskom termalnom izvoru "Limun banja".\nU okviru "Banjskog kulturnog leta" posetioci Sokobanje imaće prilike da uživaju u pozorišnim predstavama i brojnim koncertima na centralnom gradskom trgu. Takođe, očekuje se bogat zabavni dnevni i noćni program na sokobanjskom akvaparku koji će primati kupače u periodu od 20. juna do 20. septembra.


Nakon 26 godina u Šubima spojene obale Ćehotine - Akta.ba\n20.10.2018. 07:16 / Izvor: SRNA\nU mjestu Šuba kod Foče jučer je otvoren most na rijeci Ćehotini koji su zajedno podigli mještani i lokalna uprava.\n"Ljudi koji nisu imali osjećaja za to, oni su to srušili, ali hvala Bogu, evo došlo je vrijeme da ga obnovimo na istom mjestu i da ovome kraju pomogne taj most", kaže Perišić.\n"Maksimalna nosivost mosta je tri i po tone i biće ograničen visinom da ne bi slučajno neki veliki kamioni prelazili preko njega. Ovaj most je konverzovao dva i po kilometra makadamskog puta koji je bio neprohodan u jesenjem i zimskom periodu, a koji smo sada skratili na 35 metara ovog mosta, što svakako znači mnogo svima nama", dodao je Berezovski.\n"Ovo nam znači da narod konačno živi na asfaltu. Moj sin je morao da se preseli u Foču kada mu je dijete pošlo u školu. Prelazilo se preko sajle, djecu su nosili na leđima, tako da nam je most spas", istakao je Zeković.\n"Mještani su sami izgradili pristupne puteve i ojačali nosače, tako da će most dobro doći stanovništvu na lijevoj obali Ćehotine. Ovo je lijepa akcija, zajednički realizovana i ovakve primjere mi pomažemo u svakoj mjesnoj zajednici", naglasio je Mašić.\nKAZNENO POPRAVNI ZAVOD PJ DRINA Foča\nStudentska broj 2 73300 Foča


Naslovna Računari AMD potvrđuje ovogodišnju premijeru Zen 3 procesora\nAMD uverava svoje fanove da ovogodišnja premijera procesora Ryzen 4000 nije ugrožena. Prema riječima Lise Su, šefa američke kompanije, sve ide po planu, a kompanija namerava da otkrije podatke o novim proizvodima u bliskoj budućnosti.\nNovi video sa nekoliko važnih izjava Lisa Su pojavio se povodom premijere Ryzen 3000XT procesora, više o tome možete saznati u našem pregledu. Šef AMD je istakao da će Ryzen 4000, zasnovan na arhitekturi Zen 3, biti u prodaji kasnije ove godine. Ovo je važna deklaracija, jer iako smo znali i ranije, da se trebaju prodati neki novi sistemi, oni nisu direktno razgovarali da li će to biti Epyc modeli, ili samo Ryzen.\nSu je takođe otkrio da novi Ryzen odlično funkcioniše u laboratorijskim testovima. Stoga se možete nadati da će skok performansi koji je AMD obećao zadržati za Zen 3. Šteta je što još uvek ne znamo tačne podatke o novoj arhitekturi i konstrukciji procesora. Nažalost, morate sačekati takve detalje.\nTakođe treba napomenuti da će do kraja godine grafičke kartice Navi 2X koje koriste RDNA2 arhitekturu biti dostupne u prodavnicama. Na ovaj način će AMD fanovi moći da posegnu za omiljene kompanije CPU i GPU.\nPrethodni tekstKako izabrati pravog servisera za laptop?\nSledeći tekstGoogle Pay – kako postaviti i koristiti platnu karticu na svom pametnom telefonu?


Druženje lovaca radnika zvorničke kompanije „Alumina" - Lovački savez Republike Srpske\nHomeAktivnostiDruženje lovaca radnika zvorničke kompanije „Alumina“\n23.09.2019. 14:27 admin Aktivnosti, Vijesti 0\nSekretar Lovačkog saveza Republike Srpske Živojin Lazić rekao je u Sopotniku kod Zvornika da ovaj savez ima blizu 25.000 članova, u koji se svake godine učlani između 900 i 1.000 novih lovaca.\nLazić je u Sopotniku, gdje je održano druženje radnika kompanije „Alumina“ koji su članovi lovačkih udruženja, rekao da je Lovački savez Republike Srpske je jedna od najmasovnijih organizacija u Srpskoj, pa i šire, koja se samofinansira od članarine i ne traži pomoć.\n„Vlada Republike Srpske prepoznala je rad Lovačkog saveza Srpske i uvrstila ga u budžet, odnosno u dio povrata sredstava što ovaj savez daje za odstrel divljači, tako da svake godine Lovački savez dobije od pola do milion KM koje unosi kroz objekte u lovačka udruženja“, rekao je Lazić.\nOn je naglasio da Lovački savez Srpske daje punu podršku projektu uključivanja mladih u ovaj savez, jer time odvlači mlade ljude iz kafića i gubljenja vremena, dodavši da se novi mladi lovci aktivno uključuju u očuvanje prirode, a samim tim i divljači.\nLazić je u ime Lovačkog saveza Republike Srpske pohvalio organizovanje lovaca, radnika kompanije „Alumina“ i njihovih penzionera koji su članovi lovačkih udruženja, čiji je prvenstveni cilj druženje, zaštita divljači, pa tek onda lov.\n„Upravo ovo druženje, koje je organizovala kompanija ‘Alumina’, vratilo me u prošlost kada smo se kao mladi lovci istinski sastajali i družili, ali pojavom napredne tehnologije, koja nam omogućava da imamo specijalne puške i razne džipove, nema više takvih druženja“, rekao je Lazić.\nOn je istakao da sa ovog druženja lovaca nosi odlične utiske koje će prenositi gdje god bude išao.\nČlan menadžmenta kompanije „Alumina“ Stevo Savić rekao je da je kompanija po prvi put organizovala druženje svojih radnika koji su lovci u prelijepom ambijentu u Sopotniku, izrazivši nadu da će to biti tradicija.\nSavić je naglasio da kompanija nastoji da reaguje na sve pozitivne ideje, da njeguje društveno-ekonomsko poslovanje i da u tom kontekstu razvija duh prijateljstva, druženja i drugih aspekata organizovanog zajedničkog djelovanja koje je u interesu svih.\n„U tom kontekstu je organizovano i ovo druženje lovaca koji su zaposleni u kompaniji, a istovremeno su članovi Lovačkog saveza Republike Srpske“, rekao je Savić, koji je i aktivni lovac.\nOn je dodao da je rukovodstvo „Alumine“ podržalo ovu inicijativu, a sve u cilju razvijanja međuljudskih odnosa, podizanja svijsti i odgovornosti i prema kompaniju u kojoj rade i prema Lovačkom savezu Republike Srpske.\nIstičući da je oduševljen velikim prisustvom lovaca na ovom sklupu, Savić je rekao da je u šali predlagao da se formira lovačka sekcija na nivou „Alumine“.\nOn je rekao da prisustvo ljudi iz Lovačkog saveza Republike Srpske daje na značaju ovog događaja i predložio da teba učiniti napore da ovo preraste u tradicionalno druženje lovaca „Alumine“ koje će okupljati lovce širom Republike Srpske.\nSavić je naglasio da je kompanija „Alumina“ u zadnjih sedam godine, odnosno od odtvaranja stečajnog postupka u Fabrici glinice „Birač“, poboljšala svoje poslovanje u kontinuitetu i izrasla u jednu respektabilnu kompaniju koja prevazilazi okvire Republike Srpske BiH i šire.\nĐoko Petrović, član Lovačkog udruženja „Soko“ iz Kozluka, sekcija Tršić, rekao je da se aktivno bavi lovom već 30 godina, ističući da je biti lovac velika čast jer se nalazi u društvu ljudi koji vole i čuvaju prirodu.\nPetrović je rekao da pravi lovac istinski mora poštovati i plemenitu i pernatu i svaku drugu divljač, jer je divljač bogatstvo koje treba njegovati.\n„Ovo druženje je za pohvalu, kao i organizacija i naravno ideja da se lovci ‘Alumine’ druže, što je prilikada se lovci, koji se nisu vidjeli godinama, nađu na jednom mjestu“, rekao je Petrović.\nI penzionisani radnici „Alumine“ , koji su i dalje aktivni članovi lovačkoih udruženja, Rade Stević, Milosav Lazarević, Dragan Lazić i Bogdan Latas pohvalili su druženje lovaca i izrazili zahvalnost organizatoru što je, pozivom da prisustvuju ovom skupu, pokazao da nisu zaboravljeni.


Poznati humanista i motivacioni govornik Nik Vujičić sastao se danas sa zvaničnicima Republike Srpske. Nika Vujičića ugostio je predsednik Vlade Republike Srpske Radovan Višković, kao i srpski član Predsedništva BiH Milorad Dodik.\nNik je imao priliku da se sastane i sa ministrima u Vladi Republike Srpske.\nPodsećamo, poznati motivacioni govornik je sinoć nastupio u Banjaluci u dvorani “Borik”, u okviru svoje posete BiH. Vujičić je u govoru imao jaku poruku za stanovnike Banjaluke i Republike Srpske.\n– Verujem da Vlada mora da investira u obrazovni program koji će doneti životne vrednosti. Mnogi ljudi napuštaju ova područja zbog nedostatka mogućnosti i ne možemo da ih osuđujemo za to. Ali kako da promenimo situaciju? Možemo da naučimo sledeće generacije, ne samo životnim vrednostima već i preduzetništvu, da stvore sami mogućnosti. Želim da poručim građanima Banjaluke: ako želite da vidite promenu u Banjaluci budite deo te promjene. Ako želimo nadu i velikodušnost moramo da budemo dio toga i sami pokažemo te kvalitete i sanjamo velike snove – naglasio je Vujičić.\nCentru "Zaštiti me" donacija od prodatih ulaznica za NASTUP NIKA VUJIČIĆA


Monteri kraljevačke firme „Amiga“ koji na Torniku, na Zlatiboru, poslednjih nekoliko meseci postavljaju šestosedu žičaru juče su se na licu mesta uverili šta znači - preciznost, ali prava - švajcarska.\n- Gotovo neverovatno, pilot helikoptera rekao je kako planira da do 11 sati završi posao na prenošenju stubova na stazu, i - tačno u 11 sati završio je posao i parkirao helikopter - pričaju radnici kraljevačke firme.\nI pilot švajcarskog helikoptera Švajcarac Matje Žastin, zaposlen u firmi „Helog Helisvis“, bio je oduševljen preciznošću montera iz Kraljeva.\n- Svaka čast, veoma precizno su obavili sve poslove, iznenađen sam koliko su ovi ljudi obučeni i koliko su predani u poslu - izjavio je Švajcarac pošto je moćnu mašinu spustio na zemlju.\nZlatiborskim nebom u petak po podne i juče pre podne gospodario je moćni helikopter - „super puma“ francuske proizvodnje, angažovan od firme „Amiga“ iz Kraljeva koja je glavni izvođač radova na ski stazi na Torniku, da do nepristupačnog terena na zlatiborskim stranama prenese velike čelične stubove teške i po nekoliko tona i ostalu tešku opremu.\n- Ovo je naš doprinos ekologiji i očuvanju Zlatibora. Umesto da sečemo šumu i probijamo pristupne puteve da bi dopremili stubove, angažovali smo helikopter čuvene švajcarske firme i za nekoliko sati završili posao. Mada, pripreme su bile opsežne, trajale više od 15 dana kako bi helikopter brzo završio posao - rekli su nam juče odgovorni u firmi „Amiga“.\nŠvajcarska firma „Helog Helisvis“ u svetu je poznata po tome što je specijalizovana za poslove ove vrste. Godišnje po Evropi samo „super puma“ radi na montaži 60 - 70 žičara, a drugi helikopter „kamov“, ruske proizvodnje, radi na još 30 - 40 gradilišta, u planinskim predelima gde je nemoguće opremu dopremiti i montirati na drugi način. Pilot helikoptera Matje Žastin ima više od 18.000 sati leta helikopterom, većinom na ovim poslovima. Prethodnog dana iz Švajcarske je odleteo najpre u Makedoniju, a onda je iz Makedonije stigao na Tornik. Juče u podne, sa Tornika, po obavljenom poslu, odleteo je nazad, u Švajcarsku.\n- Izuzetno mi je drago što sam bio u prilici da učestvujem u ovom poduhvatu, i - ponovo ću doći na Zlatibor, da probam stazu kada montaža opreme bude završena i kada žičara proradi - pričao je pilot helikoptera Žastin.\nZa nekoliko sati rada, Žastin je helikopterom do strmina na stazi, do već pripremljenih temelja, u 45 letova preneo više od 60 tona opreme, postavio na stazu 11 od ukupno 18 stubova. Najteži komad bio je težak ravno - 3.800 kilograma.\n- Gradnja ovakve žičare je kompleksan građevinski poduhvat, a montaža stubova je prelomni momenat u tom poslu. Više smo nego zadovoljni kako su Švajcarci obavili ovaj posao, radili su izuzetno precizno, brzo, tačno onako kako smo i očekivali od njih - izjavio nam je juče po završenom poslu LJubiša Radovanović, generalni direktor Javnog preduzeća „Skijališta Srbije“, koje stoji iza radova na obnovi ski-centra na Torniku.\nJuče je na ski-centru na najvišem zlatiborskom vrhu završeno postavljanje svih 18 stubova i opreme na stubovima. Ovih dana pod Tornik iz Švajcarske biće dopremljena čelična sajla promera 46 milimetara, duga skoro četiri kilometra i teška 32 tone na koju će biti zakačene korpe šestosede žičare kapaciteta 3.000 skijaša na sat.\n- Nova žičara biće, kako je i planirano, završena do početka ovogodišnje skijaške sezone - kaže direktor Radovanović.\nŽičara na Torniku, dužine 1.650 metara, trenutno je, kažu u JP „Skijališta Srbije“, među najmodernijim na svetu. Žičara počinje iznad sela Ribnica, na nadmorskoj visini od 1.111 metara, na mestu gde je bio stari ski-centar porušen u NATO bombardovanju 1999. godine, a kraj je na vrhu Tornik, na nadmorskoj visini 1.485 metara. Visinska razlika koju će žičara savlađivati je 374 metra, a skijaši će prema vrhu ići brzinom od pet metara u sekundi. Opremu vrednu 3,4 miliona evra isporučila je firma „Pomagalski“ iz Francuske...\nNa Zlatiboru uveliko planiraju i da ispod žičare, u selu Ribnica, podignu branu za veštačko jezero iz kog će voda biti korišćena za - pravljenje veštačkog snega na stazama na Torniku, ako narednih godina pravog snega ne bude dovoljno.\nKoliko je žičara vredna za Zlatibor rečito govori i podatak da je odmah po početku radova na postavljanju stubova cena placeva u okolini skočila i nekoliko puta, pa sada ar placa u Ribnici, nekoliko kilometara od ski-centra, košta i do - 5.000 evra.


Početak/Hronika/Rasvetljena serija teških krađa i krađa iz pravoslavnih crkvi\nPripadnici Ministarstva unutrašnjih poslova u Zaječaru, u saradnji sa policijskim upravama u Nišu i Prokuplju, intenzivnim operativnim radom, rasvetlili su seriju teških krađa i krađa iz pravoslavnih crkvi i po nalogu nadležnog tužilaštva, uhapsili tri osobe zbog postojanja osnova sumnje da su izvršili ova krivična dela.\nT. N. (1996) iz Surdlulice, dve žene S. M. (1999) i A. D (1979), kao i šesnaestogodišnjak iz Aleksinca se sumnjiče da su tokom januara i februara ove godine ušli u crkve na području Zaječara, Кnjaževca, Boljevca, Niša, Niške Banje i okoline Doljevca iz kojih su ukrali novac.\n„Takođe se sumnjiče da su u buticima u Nišu od dve prodavačice ukrali novčanike sa novcem i dokumentima, pa će protiv njih, po nalogu Osnovnog javnog tužilaštva u Nišu, biti podneta krivična prijava za dva krivična dela krađe“, saopštila je policija.\n„Policija je pronašla ukradeni telefon i vratiće vlasniku“, dodaju u policiji.\nKrađa krađa iz crkava MUP Srbija opljačkali crkvu Osnovno javno tužilaštvo PU Niš


U NPS-u 5 novih projekata – Personal magazin\nU poslednjih mesec dana kompanija NPS potpisala je ugovore za implementaciju ERP rešenja iz porodice Microsoft Dynamics sa čak pet novih korisnika. Pravi kuriozitet je činjenica da su čak tri…\nU poslednjih mesec dana kompanija NPS potpisala je ugovore za implementaciju ERP rešenja iz porodice Microsoft Dynamics sa čak pet novih korisnika. Pravi kuriozitet je činjenica da su čak tri ugovora potpisana u istom danu.\nPoznavaocima problematike vezane za implementaciju integrisanih poslovnih rešenja poznata je činjenica da je najbolji trenutak za njihovo uvođenje period smanjenog intenziteta poslovnih aktivnosti, odnosno onaj period u kome ključni ljudi preduzeća/organizacije mogu u punoj meri da se posvete svim fazama implementacije.\nVest koju objavljujemo prevashodno svedoči o činjenici da su ljudi koji rukovode preduzećima u Srbiji postali svesni da i krizna godina, poput ove, ne mora baš po svemu i za sve biti loša. Iskoristiti godinu poput ove za (najčešće suviše dugo odlaganu) reorganizaciju i unapređenje poslovnih procesa, odnosno uvođenje novog poslovnog rešenja, predstavlja dobar način da se i u teškoj godini ostvari napredak i dobre godine, kojima se svi nadamo, kompanija dočeka spremna za zdravu tržišnu utakmicu i konkurenciju.\nU NPS-u 5 novih projekata was last modified: March 19th, 2009 by Redakcija


Novi Univerzitet medicine i nauka u gradu Bafalo - Gradjevinarstvo.rs\n23.05.2012. | Arch Daily\nHOK, međunarodni arhitektonski biro nedavno je izabran da dizajnira novi Univerzitet u gradu Bafalo, Njujork na Medicinskom fakultetu biomedicinskih nauka. Smeštena u regionu bio-naučnog koridora, ova nova tranzitno orijentisana medicinska škola moći će da primi i do 1.200 studenata, nastavnika i osoblja. U cilju podsticanja saradnje i interdisciplinarne nege, novi školsko - medicinski centar će stvoriti veze koje će omogućavati studentima, profesorima, istraživačima biomedicine i lekarima da se lako kreću od učionice do kreveta u laboratoriji.\n"Izgradnja nove medicinske škole je životna prilika za naš univerzitet i region, i čini bitan korak u pretvaranju Bufalo Nijagara Medicinskog kampusa u akademski zdravstveni centar, ravnopravan isto kao i centri u Pitsburgu i Klivlendu," - izjavio je Majkl Kajin, dekan Medicinskog fakulteta i biomedicinskih nauka. Kenet Druker, FAIA, glavni direktor za projekat i dizajn arhitektonskog biroa HOK u Njujorku, rekao je da njegov tim prošao na projektu za Medicinski fakultet "nakon temeljne analize obima i teksture grada i istorije, kvaliteta i zanata Bufalo arhitekture".\nZa izgradnju Univerziteta Bafalo izdvojeno je 375 miliona dolara, temeljac je planiran za jesen 2013. godine a očekuje se da će izgradnja biti završena 2016. godine.\n"Ovaj novi medicinski centar će postati katalizator za dalji razvoj u centru Bafalu i zapadnom Njujorku, i podržavaće približavanje tehnologije i istraživanja koja će transformisati praksu medicine", rekao je Džim Berge, član AIA, direktor za nauku i tehnologiju u Njujorku.


Rizah Haračić (SBB) - Naša je obaveza da pravimo ove dokumente kao što je LAP\nVijeće je usvojilo Odluku o donošenju LAP za zaštitu djece i mladih na području općine Kakanj sa 21 glasom za, bez glasova protiv i 3 uzdržana.Projekat za cilj ima da kroz set intervencija na lokalnom nivou.\nO tome je komentarisao i vijećnik Rizah Haraćić – “Lokalni akcioni plan je dobar način prevencije. Naša obaveza je da pravimo ove dokumente,a ispravio bi kolegu da to nisu samo Romi kao delikventi”.\nVijeće je usvojilo Odluku o donošenju LAP za zaštitu djece i mladih na području općine Kakanj sa 21 glasom za, bez glasova protiv i 3 uzdržana.Projekat za cilj ima da kroz set intervencija na lokalnom nivou. O tome je komentarisao i vijećnik Rizah Haraćić – "Lokalni akcioni plan je dobar način prevencije. Naša obaveza je da pravimo ove dokumente,a ispravio bi kolegu da to nisu samo Romi kao delikventi".\nPosted by Kakanj Info on Saturday, March 2, 2019\nU Domu kulture Kakanj upriličena svečana akademija povodom Dana nezavisnosti BIH


Istraga o padu helikoptera: Da li političari guraju tragediju pod tepih?\nVojska na mestu nesreće\nGotovo nedelju dana je prošlo od nesreće, kada se srušio vojni helikopter koji je prevozio bolesnu bebu i još šest članova spasilačke posade, a javnost je još uvek uskraćena za saznanja do kojih su došli nadležni organi. U Višem javnom tužilaštvu kažu da i dalje čekaju izveštaj Komisije koja utvrđuje okolnosti tragedije, a koju je formirao Generalštab Vojske Srbije. Izveštaj čekaju i mediji, pošto se Komisija pozvala na podzakonski akt koji nadležnost za davanje informacija prenosi na Vojsku i Ministarstvo odbrane.\nDok iščekuju izveštaj Komisije za ispitivanje uzroka pada helikoptera, u Višem javnom tužilaštvu u Beogradu kažu da će utvrđivati sve činjenice u vezi s ovim događajem, te da je zamenik javnog tužioca izvršio uviđaj, na osnovu čega će Tužilaštvo doneti odluku o tome da li postoje osnovi sumnje da je i izvršeno krivično delo.\n“Te odluke tužilaštvo će doneti tek nakon potpunog utvrđivanja činjeničnog stanja, a ne pre. Ovim proverama biće obuhvaćeno sve ono što može biti posredan ili neposredan uzrok, činjenje ili nečinjenje, koje predstavlja radnju izvršenja krivičnog dela, u skladu sa odredbama Kriivčnog zakonika. Od ocene postoje li osnovi sumnje da je izvršeno krivično delo zavise i dalji koraci tužilaštva, da li će i protiv kog lica preduzeti krivično gonjenje i da li će se ispitivati svedoci”, navedeno je u odgovoru koji je na pitanja Radija Slobodna Evropa putem mejla poslao rukovodilac krivičnog odeljenja Višeg javnog tužilaštva u Beogradu Miroslav Filipović.\nPodsetimo, mediji su u sredu javili da je Komisija za ispitivanje vanrednog događaja, koju je formirao načelnik Generalštaba Ljubiša Diković, završila svoj izveštaj. Međutim, nalazi do kojih se došlo istragom za sada su ostali pod velom tajne, iako je sam general Diković 14. marta obećao da će javnost biti obaveštena o toku rada Komisije, dok sama istraga bude trajala.\nTakva najava probudila je očekivanja da će detalji istrage biti objavljeni. Međutim, suptrotno Dikovićevim rečima, Ministarstvo odbrane se svojim saopštenjem pozvalo na 'Uputstvo o klasifikovanju, izveštavanju, evidenciji i analizi vanrednih događaja u Ministarstvu odbrane i Vojsci Srbije', koje predviđa da je "u slučajevima kada istražni postupak vode nadležni državni istražni organi, pravo informisanja javnosti o okolnostima, uzrocima i odgovornosti za vanredni događaj u Ministarstvu odbrane i Vojsci Srbije, u njihovoj nadležnosti".\nUsledio je komentar Rodoljuba Šabića, Poverenika za informacije od javnog značaja, koji kaže za Radio Slobodna Evropa da je Zakon o slobodnom pristupu informacijama jači od podzakonskog akta na koji se pozivaju institucije.\n“Hipotetički, možda bi i mogao postojati nekakav zakonom utvrđeni razlog koji bi opravdao ograničenje javnosti, ali iz ove pozicije jako teško mogu da pretpostavim koji bi to razlog bio. Čak i da postoje uslovi za ograničenje, oni bi morali da budu eksplicitno utvrđeni zakonom. Nekakvim podzakonskim aktom, 'Uputstvom o klasifikovanju, izveštavanju, evidenciji i analizi vanrednih događaja’ koje donosi ministar, svakako se ne mogu ograničavati prava koja su utvrđena Ustavom i zakonom. Postoji nešto što se zove hijerarhija pravnih akata i tu je podzakonski akt apsolutno inferioran i isključen”, objašnjava Šabić.\nMeđutim, pre objavljivanja zvaničnog izveštaja (bilo Komisije ili Tužilaštva) detalje o tregediji izneo je premijer Srbije. Gostujući na javnom servisu 17. marta, Aleksandar Vučić je naveo da helikopter nije pao zbog nedostatka goriva, ali da se kvar kao uzrok ne isključuje. Vučić je takođe javno stao na stranu dvojice ministara – Bratislava Gašića i Zlatibora Lončara, za koje se u delu javnosti špekulisalo da su planirali da iskoriste humanitarni gest spasavanja bebe za samopromociju:\n“Što se kršenja procedura tiče, mogao je da ih prekrši general Bandić. Niko više. (…) I sad, da bi se valjda napakostilo Gašiću i Lončaru, a nije njima nego ‘ajde da nešto tek izmislimo protiv Vučića, ‘ajde da kažemo – može da bude kriv i Bandić.”\nPolitičari će biti pošteđeni\nVojni analitičar Aleksandar Radić smatra da je čitav slučaj pada helikoptera već ispolitizovan, te da vlast na ovaj način „kupuje“ vreme i nada se da će uspeti da aferu gurne pod tepih.\n„Očigledno se donosi politička odluka oko toga šta objaviti, a šta ne, jer imamo potpuno paradoksalne postupke. S jedne strane, premijer Srbije ima informacije o detaljima istrage, što su potpuno osetljive stvari i neprimereno je da bilo koje lice, osim uskostručnog kruga, govori o takvim detaljima. Vojska je naprosto tu gurnuta u stranu, a političari nam saopštavaju i činjenice o samom slučaju i zaključke o tome šta bi mogao da bude eventualni problem u odgovornosti i uzrok udesa.“\nNa pitanje da li bi se moglo očekivati da se pod lupom istrage Tužilaštva nađu neki od nosilaca političkih i vojnih funkcija, koji su po svojim ovlašćenjima unutar lanca vojnih komandi, Radić je skeptičan.\n„Ako ne dođe do velikog dramskog obrta, već nam je jasno stavljeno do znanja da će političari biti pošteđeni, a da će kompletan teret odgovornosti prebaciti na vojnu organizaciju, jer premijer je unapred, bez bilo kojih dokaza, jasno zauzeo stav da njegovi ministri nisu krivi", kaže naš sagovornik, te zaključuje:\n"Svi smo, kao posmatrači, videli da je ambijent u kojem je došlo do udesa stvoren pre svega u sprezi politike prema medijima, u želji za promocijom, a za tako nešto nemamo komisiju koja će time da se bavi i koja će da ustanovi odgovornost.“\nPrema najavama Ministarstva odbrane, stručna komisija koju je formirao komandant Ratnog vazduhoplovstva i protivvazduhoplovne odbrane, nastavlja sa radom, a njen izveštaj očekuje se 30. marta.


Zelena nije zbog Srbije, davno smo je odabrali - Vijesti.me\nOBJAŠNJENJE IZ RUKOMETNOG SAVEZA CRNE GORE\nIz Rukometnog saveza Crne Gore odbacuju tvrdnje da je nastup u zelenim dresovima protiv Srbije bio provokacija, kako je to doživljeno od strane dijela javnosti u Crnoj Gori Edit\n32652 pregleda 257 komentar(a)\nRukometaši poslije meča sa Srbijom (Foto: Printscreen YouTube)\nDanilo Mitrović 15. januar 2020, 07:18 ažurirano 15. januar 2020, 10:14\nCrnogorski rukometaši vratili su se sinoć sa Evropskog prvenstva - eliminisani su nakon prve faze, ali sa ispunjenim osnovnim ciljem, prvom pobjedom na velikim takmičenjima.\nPamtiće se slavlje igrača i navijača nakon trijumfa protiv Srbije u drugom kolu - i te scene su, kada se sumiraju utisci, nadjačale tugu i razočarenje nakon ubjedljivog poraza od Bjelorusije, koji je značio i ispadanje sa Eura.\nJoš jedan detalj sa petog nastupa muške rukometne reprezentacije Crne Gore na kontinentalnom takmičenju donio je oprečne reakcije i komentare.\nOdluka da naša selekcija u duelu sa Srbijom prvi put istoriji nastupi u zelenim dresovima je u dijelu crnogorske javnosti, naime, doživljena kao provokacija, pa čak i politički obojen čin, a sve u svjetlu aktuelnog trenutka povišenih tenzija nakon izglasavanja Zakona o slobodi vjeroispovijesti.\nU Rukometnom savezu Crne Gore, međutim, odbacuju takve teorije, ističući da su netačni navodi da je zelena garnitura dresova planirana da bude nošena samo na meču protiv Srbije.\nIz crnogorske Kuće rukometa, takođe, naglašavaju da je izbor zelene garniture izvršen u septembru prošle godine, te da je netačno da je ta boja korišćena zbog aktuelnog političko-društvenog trenutka.\n“Odluka o boji dresa u kojoj će naša reprezentacija nastupati na Evropskom prvenstvu donesena je od strane rukovodstva Saveza na čelu sa predsjednikom Petrom Kapisodom, još u septembru prošle godine. Naime, prilikom posjete kompaniji ‘’Hummel’’ kada je i potpisan ugovor u Arhusu (Danska), odabrane su četiri garniture dresova - bijela, crvena, zelena i crna. Te boje prijavljene su Evropskoj rukometnoj federaciji (EHF) 4. oktobra, nakon čega su potvrđene 8. novembra 2019. godine, a tu informaciju EHF je proslijedio svim nacionalnim federacijama koje su bile naši protivnici u grupnoj fazi. Boje dresova su konačno potvrđene na tehničkom sastanku održanom 8. januara, odnosno dan uoči početka prvenstva”, saopšteno je “Vijestima” iz Rukometnog saveza Crne Gore.\n“Bilo je planirano da u jednom od mečeva glavne faze naša reprezentacija ponovo nastupa u zelenoj garnituri. Stoga, netačni su navodi da je ta garnitura dresova nošena samo protiv Srbije, jer je ista ravnopravna sa svim ostalim koje imamo kao zvanične i prijavljene EHF-u. Takođe, netačno je i to da je zelena garnitura dresova korišćena zbog aktuelnog društvenog trenutka, jer je izbor, kao što je već navedeno, izvršen u septembru prošle godine”, ističu iz Rukometnog saveza.\nNa kraju, odgovor na pitanje zašto zeleno:\n“Zelena boja nalazi se i na podlozi štita na državnom grbu, pa kao takva logično, može i da preovladava na boji dresa nacionalnog tima. Takođe, i komitska zastava je dio naše istorije koje se ne stidimo, već i te kako ponosimo”, zaključuje se iz RSCG, uz napomenu da golmani naše reprezentacije već duže od deset godina nastupaju u zelenim dresovima.\nBUDUĆNOST SAVLADALA SAVEHOF\nAdžić: Mlade imaju izuzetan potencijal\nBudućnost rutinski opravdala ulogu favorita protiv Savehofa\nNorveška lako otpisala Sloveniju i osvojila prvu evropsku medalju\nVeliko finale Hrvatska - Španija, Hrvati poručuju da će ići preko...\nVeliko finale Hrvatska - Španija, Hrvati poručuju da će ići preko granica boli\n"Plave" apsolutne favoritkinje protiv Savehofa: Prva stepenica ka fajnl-foru


U raketnom napadu pogođena škola, osmoro mrtvih – Haber.ba\nNajmanje osam civila, među kojima petoro djece, poginulo je danas u raketnom udaru na školu na sjeverozapadu Sirije, saopštili su opozicioni aktivisti.\nSirija- Tanjug- AP\nPogođena je zgrada seoske škole koju su koristile raseljene osobe. Među poginulima je i jedna žena, saopštila je opoziciona Sirijska opservatorija za ljudska prava, sa sjedištem u Britaniji.\nIstovremeno, Vladine snage su zauzele ključno selo koje su pod kontrolom držali pobunjenici Al Kaide, piše AP, prenosi “Tanjug”.\nAktivisti tvrde i da su sirijske vladine snage opkolile i turski posmatrački punkt u toj oblasti, ali da ga nisu napale.\nSirijske snage su prošle nedjelje pokrenule veliku ofanzivu na sjeverozapadu zemlje poslije višenedjeljnog bombardovanja zbog kojeg su hiljade ljudi napustile provinciju Idlib, posljednje uporište pobunjenika.\nOpozicioni aktivisti navode da je više od 40 sela sada pod kontrolom Vladinih snaga u južnim dijelovima Idliba.\nPrema procjenama UN, oko 60.000 ljudi je napustilo tu oblast i krenulo ka jugu pošto se bombardovanje intenziviralo početkom mjeseca.\nJoš hiljade su prethodnih dana krenule na sjever, ka granici s Turskom.\nTeme:napad, Sirija, škola


- Osnovaćemo institut za zločine koje je počinila Srbija i podnećemo tužbu pred Međunarodnim sudom pravde - rekao je Kurti, prenosi portal "Reporteri".\nOn je doda da će savezništvo sa Sjedinjenim Američkim Državama i EU biti produbljeno, a da članstvo u EU ostaje prioritet.\nKurti smatra da otvorena pitanja sa Beogradom treba da budu rešena "principijelnim dijalogom".\nOn je danas rekao i da je spreman za saradnju sa liderima opozicionih partija po pitanju dijaloga sa Beogradom, kao i da je spreman u bilo koje vreme da se sastane sa njima u vezi toga.\nOn je na početku sednice skupštine u Prištini, na kojoj bi trebalo da se raspravlja o programu vlade koja je usvojila i glavne tačke strategije za dijalog sa Beograda rekao da će nastojati da greške prethodne vlade zajedno rešava sa opozicijom, prenosi "Koha".\nOn je dodao da postoje brojna pitanja o kojima bi trebalo razgovarati sa opozicijom, poput sudova na severu KiM.


Šeranić: Pohvale za organizaciju rada u Domu zdravlja u vrijeme pandemije - NTV Arena Bijeljina\nŠeranić: Pohvale za organizaciju rada u Domu zdravlja u vrijeme pandemije\nMinistar zdravlja i socijalne zaštite Republike Srpske Alen Šeranić pohvalio je menadžment Doma zdravlja u Bijeljini za organizaciju rada tri kovid ambulante.\nUz ocjenu da je epidemiološka situacija u Bijeljini stabilna i pohvale za aktivnosti koje su preduzete na trijaži pacijenata, Šeranić je insistirao na vraćanju kapaciteta porodične medicine “na sto odsto”.\n“U potpunosti stavljamo u funkciju kapacitete domova zdravlja i specijalističke usluge koje se u njima pružaju”, istakao je Šeranić i dodao da je to važno zbog zbrinjavanja pacijenata koji, nažalost, imaju probleme i bez virusa korona.\nDa bi se uvjerio u realizaciju ove obaveze resorni ministar je sa menadžmentom Doma zdravlja Bijeljina obišao službe pedijatrije, bazične rehabilitacije i porodične medicine.\nVršilac dužnosti direktora Doma zdravlja Bijeljina Danijela Đukin izjavila je nakon razgovora sa resornim ministrom da je ponosna na rad ove zdravstvene ustanove koja je u proteklim danima reorganizovana na način da su obezbijeđene tri kovid ambulante, od kojih jedna radi i u noćnim časovima, a treća je namijenjena za eventualno zbrinjavanje školske djece.\nĐukinova je pohvalila i saradnju Doma zdravlja sa bijeljinskom bolnicom.\n“U situaciji koja je i dalje nepovoljna i nimalo laka veoma je bitna saradnja između naših zdravstvenih radnika i ustanova, što omogućava da se pacijent koji je dovezen i uzorkovan u ambulanti Doma zdravlja, ako je njegovo stanje bitno ugroženo, bude najbrže moguće prebačen u bolnički karantin”, istakla je Đukinova.\nTags: alen seranic, bijeljina, danijela djukin, dom zdravlja, koronavirus\nRadovi na proširenju kovid bolnice idu po planu


Svečani doček voza u Prijedoru povodom 140 godina od prve vožnje – FOTO - GradPrijedor.com - Portal grada Prijedora\nHome»Društvo»Svečani doček voza u Prijedoru povodom 140 godina od prve vožnje – FOTO\nSvečani doček voza u Prijedoru povodom 140 godina od prve vožnje – FOTO\n17. januara 2013. 2 Mins Read\nSvečani voz, koji je danas prešao relaciju Banjaluka – Dobrljin, istu kao i prije 140 godina, dočekali su i Prijedorčani.\nGoste iz Banjaluke, Doboja, Srbije, kao i delegaciju „Željeznica Republike Srbije“ u Prijedoru je pozdravio zamjenik gradonačelnika Prijedora Milenko Đaković ističući da je izgradnja tadašnje pruge bila od velikog značaja za razvoj Prijedora.\n„Kako tada, tako i danas `Željeznice Republike Srpske` važne su kako za putnike, tako i za transprot roba koja sa ovih prostora odlazi na razna tržišta i odredišta na sve strane svijeta“, rekao je Đaković.\nDirektor „Željeznica Republike Srpske“ Dragan Savanović rekao je da, kao i nekada, željeznica i danas donosi napredak i nove tehnololgije, kao i mogućnost da se putnici i roba na jednostavan i relativno jeftin način prebace sa jednog odredišta na drugo.\n„I u današnje vrijeme je neupitna potreba za postojanjem željeznica i potreba da se nakon godina rata i godina obnove krene sa modernizacijom željezničkih pruga i voznih sredstava kako bi se mogao nadoknaditi evidentan zaostatak“, dodao je Savanović.\nOn je dodao da je potrebno da Vlada Republike Srpske i sve vlade država nastalih iz bivše Jugoslavije shvate značaj željeznica i usmjere svoja htijenja ka modernizaciji željeznica što je, prema njegovim riječima, na putu ka Evropskoj uniji važnije od nekih administrativnih pitanja.\n„Putnički saobraćaj je u opadanju jer nemamo dovoljno voznih sredstava, a moderan putnik traži komfor i modernu tehnologiju kojom bi vozni vagoni trebalo da raspolažu“, rekao je Savanović.\nDirektor „Željeznica Republike Srbije“ Dragoljub Simonović naveo je da je u Republiku Srpsku došao da razgovara o potezima Ruma – Šabac – Banjaluka – Doboj i Šid – Bijeljina.\n„Tu imamo željezničku infrastrukturu u vrlo lošem stanju i vodićemo razgovore kako da uz pomoć vlada Srbije i Srpske napravimo prostor da ne zavisimo od treće željeznice. U našim rukama je sudbina naših željeznica i strateški je važno da se Srpska i Srbija što bolje povežu i na ovaj način“, najavio je Simonović.\nNa pruzi Banjaluka – Dobrljin na današnji dan 1873. godine pokrenute su željezničke linije za putnike.


Izrađen nacrt prvog Zakona u oblasti klimatskih promena\nIzvor: Press, 09.Feb.2016, 16:33\nMinistarka poljoprivrede i zaštite životne sredine Snežana Bogosavljević Bošković, izjavila je danas da je izrađen nacrt Zakona o smanjenju emisija gasova sa efektom staklene bašte u okviru IPA projekta iz 2012. godine.\nKako je ministarka istakla u uvodnom obraćanju na sednici Nacionalnog saveta za klimatske promene, cilj zakona je uvođenje obaveze monitoringa i izveštavanja >> Pročitaj celu vest na sajtu Press << o emisijama gasova sa efektom staklene bašte iz industrijskih postrojenja.\n"Ovaj zakon prvi je u oblasti klimatskih promena, čime počinje da se zakonski uređuje oblast, dok je usvajanje zakona planirano za ovu godinu", rekla je Bogosavljević Bošković.\nOna je navela i da je cilj današnjeg skupa analiza aktivnosti i postignutih rezultata u 2015. godini u oblasti klimatskih promena, kao i konsultacije po pitanju planova za 2016. godinu.\n"Težnja je da se unapredi rad u oblasti klimatskih promena i učini transparentnijim i efikasnijim i kreira na način da ispuni potrebe, sa aspekta zahteva međunarodne zajednice, procesa harmonizacije nacionalnog sa EU zakonodavstvom, ali i održivog i konkurentnog razvoja privrede u Srbiji", rekla je Bogosavljević Bošković, saopštilo je Ministarstvo poljoprivrede i zaštite životne sredine.\nMinistarka je istakla da su izrađeni Prvi dvogodišnji ažuriran izveštaj i Druga nacionalna komunikacija obaveza Srbije prema Okvirnoj konvenciji UN o promeni klime, koji, kako je dodala, daju presek stanja po pitanju emisija gasova sa efektom staklene bašte i očekivani trend emisija u periodu do 2020. i 2030. godine.\nBogosavljević Bošković je podsetila i da je Srbija izradila nacionalno utvrđene mogućnosti smanjenja emisija gasova sa efektom staklene bašte i dostavila ih Konvenciji kao prva država regiona i među prvih deset u svetu.


RTCG - Radio Televizija Crne Gore - Nacionalni javni servis :: Ekonomija :: Usvojen budžet za 2020.\n27. 12. 2019. 23:01 >> 23:29 0\nOd ukupnog iznosa se za tekući budžet izdvaja 1,32 milijarde, budžet državnih fondova iznosi 769,19 miliona eura, a kapitalni 229,96 miliona eura.\nTransakcije finasiranja su na nivou od 556,95 miliona i rezerve 88,5 miliona eura.\nIzvorni prihodi budžeta planirani su u iznosu od 2,05 milijardi eura, odnosno 40,9 odsto bruto domaćeg proizvoda (BDP) i u odnosu na planirani veći su 12 odsto.\nKapitalni budžet iznosi 229,96 miliona eura, a stvoreni su preduslovi da kreditna sredstva od preko 150 miliona eura budu efektivna za realizaciju kapitalnih projekata u narednom periodu.\nUkupni izdaci planirani su na nivou od 2,104 milijardi eura, odnosno 41,9 odsto BDP-a.\nU strukturi ukupnih rashoda, tekuća budžetska potrošnja je na nivou od 1,85 milijardi.\nSkupština je usvojila i Odluku o zaduživanju za narednu godinu, kao i finansijske sa planovima rada regulatornih agencija.\nParlament je usvojio i Zakon o ulaganju u konsolidaciju i razvoj nacionalne avio-kompanije, Montenegro Airlines (MA), kojim se predviđa njena dokapitalizacija ulaganjem 155 miliona eura u narednih šest godina za pokrivanje dospjelih obaveza prema povjeriocima i investicije u razvoj.\nMinistar saobraćaja i pomorstva, Osman Nurković, je tokom rasprave u parlamentu kazao da taj zakon nije idealno rješenje, ali da nema druge opcije za opstanak nacionalnog avio-prevoznika.\nZa viceguvernerku Centralne banke (CBCG) izabrana je Zorica Kalezić.\nSkupština Crne Gore Budžet za 2020.


Predstavljen projekat "COR Gromobran"\nPovećati učešće građana u lokalnom budžetskom procesu\nCentar za održiv lokalni i regionalni razvoj Šušeoka (COR) započinje realizaciju projekta "COR Gromobran". Cilj je da se poveća participacija građana i NVO u lokalnom budžetskom procesu, i stvori osnova za uspostavljanje građanskog nadzora budžetskog procesa Valjeva.\nZa Novu ekonomiju izvršni direktor Euro Lithium-a\nPredstavnici kompanije Euro Lithium Balkan potvrdili su za Novu ekonomiju da u okolini Valjeva istražuju prisustvo litijuma u tlu. Još se ne zna da li bi otvaranje rudnika bilo ekonomski isplativo, jer su u iskopanim mineralima pronašli nisku koncentraciju litijuma.\nNovi projekat Udruženja Vakum\n"Kadar za sve!", naziv je najnovijeg projekta edukacije najmlađih iz oblasti filmske umetnosti, koji realizuje Udruženje Vakum. U projekat je uključeno 80-oro osnovaca viših razreda seoskih osnovnih škola sa teritorije Valjeva.\nU Napričavi više od tri meseca nema radova\nKineska kompanija najavila: radovi na terenu biće vidljivi posle 8. oktobra\nViše od tri meseca ništa se ne dešava u Nepričavi, gde je u junu predsednik Srbije označio početak radova na izgradnje brze saobraćajnice Nepričava – Iverak. U saopštenju kineske kompanije, koje je dostavljeno N1, piše da je u toku priprema, a da će kontinuirani radovi biti nastavljeni najkasnije do 8.oktobra\nGodišnji programi 50 sportskih udruženja biće finansirani sa oko 86,7 miliona dinara, predložila Komisija, a rešenje treba da potpiše gradonačelnik. "Strelci", čiji je trener predsednik Komisije, dobili 3,3 miliona dinara, a bokserima prvacima države Komisija dodelila 2,1 milion dinara.\nProjekat gimnazijalke Milice Višić "Misli o otadžbini"\nCilj projekta "Misli o otadžbini" jeste da podstaknemo mlade ljude i celokupnu javnost našeg grada da se više bavimo našom istorijom, kulturom, tradicijom, i da ojačamo osećaj nacionalnog ponosa, rekla je autor projekta Milica Višić maturantkinja Valjevske gimnazije.\nVlada Švajcarske za lokalne samouprave izdvojila 260.000 evra\nOsečina unapređuje e-Upravu preko programa Swiss PRO\nOsečina je među trideset i pet lokalnih samouprava koje će, uz podršku Vlade Švajcarske preko programa Swiss PRO, imati mogućnost da unaprede kapacitete za elektronsku upravu i pružanje elektronskih usluga građanima i privredi.\nDrugi projekat COR podržan od strane Vlade SAD\nCentar za održivi lokalni i regionalni razvoj Šušeoka (COR) u narednih osam meseci realizovaće u tri okruga Zapadne Srbije projekat "Uvedite FUK – sprečite korupciju, netransparentnost i loš nadzor".\nProjekat "Naša trgovina za našu decu"\nU Europromu 90 učenika i studenata obaviće praksu\nU okviru projekta "Naša trgovina za našu decu", koji je pokrenula kompanija "Europrom", za sedam meseci praksu će obaviti 90 učenika Ekonomske i Poljoprivredne škole, i studenata VIPOS. Neki od njih dobili su posao."Moguće je da samo svojim zalaganjem, željom i radom mladi zasluže i dobiju posao".\nMnogo problema, a malo rešenja\nSamo jedan projekat iz Valjeva u Ministarstvo za zaštitu životne sredine\nMinistarstvo zaštite životne sredine izdvojilo je preko 840 miliona dinara za 45 projekata sa kojim je konkurisalo 38 lokalnih samouprava. Valjevu je od tog iznosa pripalo 0,4 posto za samo jedan projekat sa kojim je naš grad konkurisao 2018. godine.


Ljudi ne mogu da prestanu da komentarišu fitnes instruktorku iz Novog Pazara – Zvornik Danas\nNaslovna/LIFESTYLE/Ljudi ne mogu da prestanu da komentarišu fitnes instruktorku iz Novog Pazara\nLjudi ne mogu da prestanu da komentarišu fitnes instruktorku iz Novog Pazara\n698 Manje od minute\nU Novom Pazaru se puno polaže na dobru hranu a prilog novinarke Katarine Radović pokazao je kako može da se „pomiri“ gurmanski život i fit linija. Sagovornica joj je bila vjerovatno najneobičnija fitnes instruktorka u Srbiji i zbog toga su obe postale hit na društvenim mrežama.\nPosle kratke najave, u kadru se uz novinarku pojavila Zilha Trtovac Smakić koja i sama sebe naziva atipičnim fitnes instruktorom i savjetnikom za ishranu. Razlog je to što ona radi u teretani u nikabu, tkaninom koja joj pokriva najveći dio lica u skladu sa religijom.\nSnimak koji je i sama podjelila na društvenim mrežama naišao je na brojne reakcije od kojih je većina neprimjerena. Možda je bilo iznenađenje kada se Zilha pojavila u kadru prekrivena ali to nikako nije razlog da je ljudi nazivaju „roza fitnes nindža“ i moćni rendžer, da se smiju i isčuđavaju, da pišu kako se „baš vidi da je u formi“…\nfitnes instruktor novi pazar zilha


Gradsko veće donelo niz odluka | Ritam Grada - vesti Kragujevac\nGradsko veće donelo niz odluka\n- Ritam Grada - Aug 17, 2017\nGradsko veće je na jučerašnjoj sednici usvojilo Program rasporeda sredstava za finansiranje razvoja informisanja u gradu Kragujevcu u 2017. godini. Programom su predviđena sredstva u ukupnom iznosu od 20 miliona dinara, i to za usluge po ugovoru – 18 miliona dinara i za subvencije javnim nefinansijskim preduzećima i organizacijama u iznosu od 2 miliona dinara, raspoređenih u korist Privrednog društva „Radio-televizija Kragujevac“ d.o.o.\nUsvojen je Zaključak o prihvatanju Preliminarnog predloga za dodelu sredstava iz budžeta grada Kragujevca za finansiranje i sufinansiranje programa/projekata udruženja koji su od javnog interesa za grad Kragujevac za 2018. godinu. Ovim predlogom raspoređena su sredstva na osnovu Javnog poziva za dodelu sredstava iz budžeta grada Kragujevca za finansiranje i sufinansiranje programa/projekata udruženja koja su od javnog interesa za grad Kragujevac za 2018. godinu. Predlogom je obuhvaćeno 18 programa i 21 projekat, a ukupna planirana sredstva za njihovu realizaciju iznose 8.580.000 dinara.\nGradsko veće je dalo saglasnost na zaključivanje Ugovora o učešću grada Kragujevca u naknadi dela troškova boravka dece u predškolskim ustanovama čiji je osnivač drugo pravno ili fizičko lice. Grad će, kao i prethodne godine, subvencionisati deo troškova boravka dece u privatnim predškolskim ustanovama u iznosu od 80% od ekonomske cene. Na ovaj način biće povećan obuhvat dece u predškolskom obrazovanju i vaspitanju.\nSaglasnost je data i na zaključivanje Aneksa Ugovora o izgradnji KTP-a i sprovođenja projekta parcelacije/preparcelacije za deo trase Šabovskog potoka sa projektom geodetskog obeležavanja u MZ Beloševac, a posao će biti poveren JP “Urbanizam“ Kragujevac.\nNa osnovu saglasnosti Gradskog veća biće zaključen i Aneks Ugovora o poveravanju izvođenja radova na održavanju javnih česmi i fontana u 2017. godini, JKP “Vodovod i kanalizacija“. Razlog za donošenje ove odluke je postupanje po zahtevu JP “Preduzeće za izgradnju grada Kragujevca“ koje se obratilo Gradskoj upravi za komunalne i inspekcijske poslove, i u kome se navodi nemogućnost plaćanja potrošnje vode na javnoj česmi u MZ “Kormanska mala“ pa je potrebno da se česma uvrsti u posao tekućeg održavanja javnih česmi i fontana.\nNa osnovu izmena i dopuna Rešenja o odobravanju posebnih programa u oblasti sporta u 2017. godini, grad će podržati i sledeće programe: „Razvoj rukometa kod devojčica školskog uzrasta“ Rukometnog udruženja „Radnički 1964“, „Međunarodno takmičenje u igrama na vodi – City games Kragujevac“ Kluba ekstremnih sportova „Kragujevac“, „Košarkaški kamp Cross over 2017“ Košarkaškog kluba „Kragujevac 96“ i „Pravo na igru – pravo na zdravlje“ Sportskog kluba „Olimp 2015“.\nPrihvaćena je inicijativa JKP „Parking servis Kragujevac“ za izmeštanje depoa za smeštaj uklonjenih vozila. Postojeći depo nalazi se u ulici Kraljevačkog bataljona u MZ Stanovo, udaljen je šest km od centra grada, što, kako je navedeno u zahtevu ovog preduzeća utiče na nedovoljnu efikasnost u korišćenju vozila „pauk“ i povećanju potrošnju goriva, pa je predloženo da se odredi lokacija koja je bliža centru grada. Nova lokacija depoa za smeštaj uklonjenih vozila JKP „Parking servis“ biće u ulici Lepenički bulevar.\nGreen, green grass of home Aug 23, 2017 at 17:12\nKo je omogucio da direktorka RTK ima koeficijent 18,5 sto daje iznos plate od preko 130 hiljada dinara ??? To je vece primanje od gradonacelnika …Takodje izuzetno visokim platama nagradjeni su i njeni najblizi saradnici (citaj poltroni – uvlakaci), tako da se sada konacno doslo do smisla toboze spasavanja RTK … Pa posle ponovo potpisujte peticije i slicno, a kuci zivite vas nekoliko od neredovnih 200 evra !!!


Stevandić: Vjera u Republiku Srpsku je ključ pobjede – mojKontakt portal – Radio Televizija Kontakt\nNenad Stevandić: U Sarajevu će zaigrati reprezentacija Republike Srpske\nStevandić: Vjera u Republiku Srpsku je ključ pobjede\nPredsjednik Ujedinjene Srpske Nenad Stevandić izjavio je danas da je vjera u Republiku Srpsku ključ pobjede vladajuće koalicije na predstojećim izborima, koja će obezbijediti bolje predstavljanje Srpske u BiH od dosadašnjeg.\n“Pobjeda nije u pitanju, ali moramo da napravimo veliku razliku i omogućimo da ubuduće niko u Srpskoj ne razmišlja da u Sarajevu može da ostvari nešto na teret Republike Srpske i da mu u tome pomažu srpski kadrovi, kao što je to danas”, rekao je Stevandić na stranačkom skupu u bijeljinskom Novom Naselju Janja.\nOn je naveo da je to moguće samo uz Milorada Dodika u Sarajevu i zadržavanjem stabilnosti Srpske izborom kandidata koji se bore za njen opstanak i stabilnost, kao što je Željka Cvijanović.\n“Samo koalicija sa SNSD-om je za BiH, jer u BiH mora da igra reprezentacija najboljih kadrova Republike Srpske iz svih stranaka, ne smijemo da gubimo glasove i da dozvolimo da se političarima iz Republike Srpske upravlja iz Sarajeva”, istakao je Stevandić.\nLider Ujedinjene Srpske svečano je otvorio novu kancelariju stranke u Novom Naselju Janja koje ima 4.000 stanovnika i poručio da se o žiteljima prigradskih naselja treba voditi više brige.\n“Novo Naselje Janja formirano je nakon rata od srpskog stanovništva koje je protjerano i raseljeno iz 35 opština sadašnje Federacije BiH i ovi ljudi su, gradeći Republiku Srpsku, ponovo izgradili i svoje porodice i budućnost i potrebna im je veća podrška nego do sada”, poručio je Stevandić.\nOn je naveo da Ujedinjena Srpska ima program ruralnog razvoja, kao i plan za otvaranje 25.000 radnih mjesta u realnom sektoru, gdje je poljoprivreda jedan od nosećih klastera.\nPredsjednik Gradskog odbora Ujedinjene Srpske u Bijeljini Cvijetin Lukić rekao je novinarima da je ova stranka za nešto više od dvije godine djelovanja postala brend i da je zbog širenja stranke na području Bijeljine otvorena i druga kancelarija, a u planu je otvaranje treće stranačke kancelarije u bijeljinskom naselju Intergaj.\nOn je naveo da Ujedinjena Srpska na ovaj način želi da približi građanima svoj program i dodao da ovoj stranci pristupaju brojni građani koji se ranije nisu bavili politikom, ali priključuju im se i oni koji su bili članovi drugih stranaka, jer su prepoznali dobar program i rad ove stranke.\nPredsjednik mjesnog odbora stranke u Novom Naselju Janja Dragan Stanković rekao je novinarima da je najveći problem mještana zapošljavanje, jer ih svega 10 odsto ima radna mjesta, pa su i njihova očekivanja nakon izbora privlačenje investicija i otvaranje radnih mjesta.\n“Klub novinara Banjaluka” osudio Mektićevu “šalu”\n“Bema” poklonila 507 kompleta udžbenika za djecu svojih radnika


Devojka obolela od poremećaja zbog kog ne čuje muškarce\nAko ste žena, bar jednom kada je muškarac imao monolog, poželeli ste da imate neki daljinski upravljač, na kojem bi samo stisnuti dugme "off" i zvuk bi nestao. Međutim, da želja može da postane realnost pokazala je devojka koja ne čuje muškarce, ali nažalost, nije baš tako jednostavno.\nOna je obolela od retkog poremećaja sluha koji se manifestuje tako da osoba više ne čuje zvuke nižih frekvencija, uključujući i muški glas, piše B92.\nKineskinja Čen je jednog jutra shvatila da vidi svog dečka kako govori, ali ga uopšte ne čuje. S obzirom na to da je prethodno veče povraćala i da joj je smetala "zvonjava u ušima", odmah je otišla u bolnicu "Kuangdžu hospital".\nTamo joj je otorinolaringolog doktor Lin Šaoking, dijagnostikovao takozvani "Rivrs sloup hiring los" (Reverse-Slope Hearing Loss – RHSL), redak oblik poremećaja sluha u kom pacijent ne može da čuje niskofrekventne zvukove, prenosi "Helt".\nTako je Čen iz jugoistočne Kine postala jedna od retkih ljudi koji su razvili ovaj neobični poremećaj. Prema podacima dostupnim u audiovizuelnom centru u Tenesiju, samo 3.000 u Sjedinjenim Američkim Državama i Kanadi pati od istih simptoma, a na 12.000 osoba sa oslabljenim sluhom dolazi jedna sa RHSL-om.\nOsobe sa ovim retkim poremećajem gotovo nikada nemaju problem sa visokim frekvencijama, tako da žene i decu obično čuju normalno, a muče se sa nižim frekvencijama, pa ne čuju na primer, muške glasove, različita vozila, grmljavinu ili glas preko telefona. Lekarka koja je prva primila Čen, rekla je da pacijentkinja normalno čula njen glas, ali nije mogla da identifikuje šta je muški pacijent govorio dok je bio sa njima u bolnici.\nJoš uvek nije jasno šta uzrokuje takav delimični gubitak sluha, a lekari smatraju da to mogu uzrokovati neke genetske promene i nekoliko različitih bolesti i infekcija, a da "okidač za poremećaj može biti nagla promena pritiska u unutrašnjem uhu".\nU slučaju mlade Kineskinje, doktor Šaoking smatra da su okidači za delimični gubitak sluha bili stres i ozbiljan i dugotrajan poremećaj spavanja. Kako se sada čini, Čen bi trebalo potpuno da se oporavi nakon lekarskog tretmana.


ČOVIĆ SE OPORAVIO OD KORONE, ima posebnu poruku za zdravstvene radnike! - Informer\nPredsednik HDZ-a BiH i zamenik predsedavajućeg Doma naroda Parlamentarne skupštine Bosne i Hercegovine Dragan Čović oporavio se od korona virusa, pokazali su obavljeni kontrolni testovi\nOVAKO IZGLEDAJU RUKE ZDRAVSTVENIH RADNIKA POSLE 8 SATI NOŠENJA RUKAVICA! Smrt gledaju u oči i svaki dan se bore ZA NAS (FOTO)\nČović je se posebno osvrnuo na boravak u bolnici i izrazio duboku zahvalnost zdravstvenim radnicima.\nOn je ponovo pozvao građane Bosne i Hercegovine da se pridržavaju propisanih epidemioloških mera, prenosi portal klix.ba.\nUz savete i preporuke lekara Čović se vraća redovnim dužnostima i obavezama.\nDragan Čović Korona koronavirus bolnica preležao koronu BiH zdravstveni radnici


Urus stvara istoriju i postaje najbolje prodavani model italijanskog proizvođača automobila\nKompanija Lamborghini je nedavno objavila porast prodaje svojih vozila od početka tekuće godine...\nMeđu 8.045 modela prodatih do danas, Urus predstavlja najzastupljeniju liniju, koja broji više od pola zabeleženih isporuka, što ovaj ultimativni terenac čini najvećim uspehom italijanskog proizvođača i njegovog poslovanja od početka ove godine.\nU svega četiri kratke godine, Lamborghini je dostigao neverovatan uspeh, proizvevši 20.000 svojih SUV modela, što Urus ustoličava u najbolje prodavane automobile u najkraćem vremenskom okviru u dosadašnjoj istoriji. Pre svega jedanaest meseci Lamborghini je proizveo svoju petnaestohiljaditu jedinicu Urus modela. Luksuzni italijanski proizvođač automobila predstavio je ovu liniju 2018. godine i od tada 70% njegovih porudžbina izvršeno je od strane novih kupaca, koji nikada ranije nisu imali Lamborghini.\nKako bi proslavili vleiki jubilej, dizajneri kompanije Lamborghini ofarbali su dvadesethiljaditi Urus u Viola Mithras tonove. Ovo posebno izdanje dodaje kolektivnu vrednost specijalnom automobilu, pojačavajući još više interesovanje kod kupaca širom sveta. Ostaje da vidimo na koji način Lamborghini planira da proširi svoju Urus liniju i nastavi njenu slavu u budućnosti, koja će nam doneti i potpunu elektrifikaciju modela.


Voren (ponovo) na klackalici sa velikim donatorima - Američki izbori\nSenatorka iz Masačusetsa, Elizabet Voren, trebalo bi da predvodi okupljanje donatora kampanje Džozefa Bajdena. Ovu informaciju mediji su objavili zahvaljujući anonimnim izvorima koji tvrde da su upoznati sa planovima. Njujork Tajms prenosi da će se prikupljanje sredstava održati 15. juna posredstvom onlajn platforme.\nIako ni Bajdenov tim, a ni sama Elizabet Voren još uvek nisu potvrdili informaciju, vest je naišla na odjek u javnosti prvenstveno zbog žestoke opozicije senatorke prema ovakvom načinu prikupljanja sredstava, koja je činila okosnicu njene predsedničke kampanje. Naime, iako je u početku prihvatala velike donacije, ona je još 2019. prekinula sa pomenutim načinom finansiranja, a prethodne finansije prikupljene ovim putem stavila je na raspolaganje sedištima Demokratske partije u različitim saveznim državama.\nU toku svoje kampanje, Vorenova je žestoko kritikovala velike donacije, a njena potencijalna kandidatura za predsednicu dodatno je zabrinula velike igrače. Nije ni čudo da Bajdenovim glavnim finansijerima senatorka nije omiljen izbor. Proces odabira potpredsednice je složen i uzima u obzir različite faktore, među kojima ne treba zanemariti ni volju interesnih grupa. Stoga, u svetlu relativnog uspeha u anketama javnog mnjenja prethodnih nedelja, potez na koji se Elizabet Voren (možda) odlučila ne iznenađuje.\nČinjenica da je Vorenova i ranije bila „jaka u prikupljanju sredstava za kampanju“ dodatno ide u prilog stavu da je njeno protivljenje u prethodnim mesecima bilo samo prolazna etapa, verovatno namenjena približavanju glasačima na levici (shodno idejama koje je u kampanji zagovarala). U trci za senatorku 2012. Elizabet Voren prikupila je čak 45,5 miliona dolara, da bi u nadmetanju 2018. za istu poziciju ta cifra bila nešto niža, ali i dalje impozantna.\nObavljajući funkciju senatorke, Vorenova je uspela da stvori mrežu donatora iz Masačusetsa, iz koje će sada deo sredstava biti prebačen u Bajdenovu kampanjsku kasu.\nKako se približava čuveni rok kada će Bajden reći kakva je odluka (što će se desiti u julu), očigledno je da se ulozi u igri podižu. Vorenova na različite načine pokušava da akomodira brojne razlike koje postoje u odnosu na stavove predsedničkog kandidata demokrata, ali i drugih struktura koje se pitaju, i tako dospe na Bajdenov birački listić, uprkos činjenici da bi, po rečima Njujork Tajmsa, ova kombinacija predstavljala „brak suprotnih političkih ideja i filozofija upravljanja (vladanja) neviđen decenijama unazad“.\nI drugi Bajdenovi rivali pomogli su prikupljanju sredstava za kampanju. Ejmi Klobučar, Kamala Haris, Endru Jang i Kirsten Gilibrand pojavljivaće se tokom sličnih događaja u junu mesecu zajedno sa Pitom Butidžidžom, koji je prošlog petka na onlajn okupljanju sakupio oko milion dolara kako bi podržao Bajdenovu predsedničku trku. Berni Sanders je uputio apel svojim donatorima da prilože finansije kampanji doskorašnjeg rivala, ali je odbio da Bajdenovom timu preda listu finansijera.\nIzgradnja zida u Arizoni ne prestaje uprkos pandemiji\nTramp radostan zbog Kimovog povratka


Otežan saobraćaj zbog odrona u Šćepan Polju\nAd. A. 17.09.2021\nBIHAMK Otežan saobraćaj zbog odrona u Šćepan Polju\nOpasnost od odrona i klizišta\nKolovoz je mjestimično mokar ili vlažan, pa vozače pozivamo na pojačan oprez, saopćili su iz BIHAMK-a.\nPažnju skrećemo i na moguće sitnije odrone zemlje ili kamenja.\nZbog sanacionih radova u tunelu Crnaja na dionici Konjic-Jablanica, tokom dana saobraća se naizmjenično-jednom trakom, uz regulaciju semaforima, dok je u noćnim satima (23-4:30 sati) saobraćaj u tunelu obustavljen.\nPovodom održavanja penjačkog festivala, “Drill and Chill Festival”, na lokaciji kanjona “Tijesno” (u blizini rafting slalom staze), do 18.septembra svakodnevno od 11 do 11:45 sati obustavlja se saobraćaj na magistralnom putu Karanovac-Crna Rijeka i preusmjerava na alternativni pravac Banja Luka-Čađavica-Mrkonjić Grad.\nStanje na putevima: Na ovim putnim pravcima se izvode radovi\n16.09.2021 u 07:06\nObustavljen saobraćaj zbog radova u tunelu Čaklovići\n15.09.2021 u 06:19\nBIHAMK Šćepan Polje